ΓΝΩΜΗ ΚΙΛΚΙΣ ΠΑΙΟΝΙΑΣ: Τα νέα του Αλέξανδρου Κιλκίς (3/4/2018)\nΟι προτζούνιορ ''Μάντσεστερ 2009'' του κ. Κώστα Ντουντούκη κατάφεραν να πετύχουν το απόλυτο των νικών μέχρι τον τελικό στον οποίο νίκησαν και τον ΠΑΟΚ. Οι τζούνιορ ''Ίντερ 2007'' των κκ. Μιχάλη Αναστασιάδη και Γιάννη Ιασωνίδη έφτασαν αήττητοι στον μεγάλο τελικό του τουρνουά , όπου στη διαδικασία των πέναλντυ δεν φάνηκαν τυχεροί πανηγυρίζοντας στο τέλος την κατάκτηση της 2ης θέσης.\nΠρωτιές των ποδοσφαιριστών του Αλέξανδρου και στις ειδικές βραβεύσεις\nΟι βραβεύσεις των αθλητών της Ακαδημίας δεν περιορίστηκαν μόνο στις ομαδικές πρωτιές αλλά επεκτάθηκαν και σε τίτλους ατομικών διακρίσεων. Ο Γιάννης Σαββίδης της Κ9 του Αλέξανδρου βραβεύθηκε με τον τίτλο του 1ου σκόρερ του τουρνουά ενώ ο Χριστόφορος Βάτσος ως ο καλύτερος τερματοφύλακας.\nΝέα νίκη με ανατροπή για το ΠΑΙΔΙΚΟΣε αδιάφορο παιχνίδι και ότι αφορά την πρόκριση στην επόμενη φάση το ΠΑΙΔΙΚΟ τμήμα της ΑΠ Αλέξανδρος Κιλκίς επικράτησε με σκορ 2-1 σε αγώνα εκτός έδρας με την αντίστοιχη ομάδα του Ατερμων.\nΗ γηπεδούχος ομάδα προηγήθηκε στο 17’ και από εκεί και πέρα η ομάδα του Αλεξάνδρου πήρε την πρωτοβουλία , επέβαλε τον ρυθμό της και δημιούργησε αρκετές ευκαιρίες για γκολ με τους Ναλμπάντη και Βαφειάδη στις πιο κλασικές. Το 1-1 έγινε από ωραία ενέργεια του Σοφή και σκόρερ τον Ζάλτο με πλασέ από την μικρή περιοχή στο 37’ ενώ το 2-1 έγινε στο 65’ με πανέμορφο σουτ του Ρεμπετσιώτη έξω από την περιοχή πέναλτι.\nΕπόμενο παιχνίδι την Πέμπτη 12/04/18 , 17:00 , με τον Αστέρα Αμπελοκήπων στον Ατέρμων για την φάση των 16 στο πρώτο της σειρά νοκ αουτ παιχνιδιών. Σύνθεση : Σιαπκάρης , Γεωργιάδης , Ρεμπετσιώτης , Περπερίδης , Κατσάρας , Ζάλτος(60’ Μανής) , Μακάριος , Ζιούτας(60’ Μπατσέλι) , Βαφειάδης , Ναλμπάντης(36’ Σοφής), Σπασόπουλος(60’ Τόλα).\nΣτο SALONICA CUP ο Αλέξανδρος Κιλκίς\nΣε ένα ακόμα μεγάλο τουρνουά θα συμμετάσχει η Ακαδημία Αλέξανδρος Κιλκίς.\nΤο Τουρνουά θα πραγματοποιηθεί στις εγκαταστάσεις του Μακεδονικού στις 10-12 Απριλίου (Τρίτη-Τετάρτη-Πέμπτη του Πάσχα). Ο Αλέξανδρος θα συμμετάσχει με τμήματα Προτζούνιορ, Τζούνιορ, Προπαίδων και Νέων.\nΜε το επιβλητικό 5-1 επικράτησε ο Αλέξανδρος Κιλκίς του Μακεδονικού Δροσάτου και σε συνδυασμό αποτελεσμάτων ξέφυγε 4 βαθμούς από τους διώκτες του στην κορυφή του πρωταθλήματος της Α14 της ΕΠΣ Κιλκίς. Σε ένα παιχνίδι με επιθετικό μονόλογο για τον Αλέξανδρο παίζοντας πολύ όμορφο ποδόσφαιρο με πολλές φάσεις για γκολ και θέαμα.\nTο χορό των γκολ άνοιξε ο Γρηγοριάδης στο 17’ μετά από ασίστ του Βασιλειάδη. Στο 24’ το 2-0 μετά από δεύτερη ασίστ του Βασιλειάδη και σκόρερ τον Σ. Ιωαννίδη. Το 3-0 που ήταν και σκορ ημιχρόνου από τον Κοτσαμποϊκίδη με πλασέ μέσα από την περιοχή.\nΣο 52’ ανατροπή του Γρηγοριάδη από αμυντικό στην περιοχή και τον Αγαθαγγελίδη να εκτελεί το πέναλτι και 4-0. Στο 58’ η φιλοξενούμενη ομάδα μείωσε το σκορ αλλά στο 63’ ο Κοτσαμποϊκίδης με φοβερό σουτ στην κίνηση από το ύψος της περιοχής έγραψε το τελικό 5-1.\nΕπόμενο παιχνίδι αυτό με τον Λεβέντη Λεβεντοχωρίου το Σάββατο 14/04/18. Σύνθεση : Ζάικος , Βασιλειάδης , Ιωαννίδης Σ., Τσιμπούκας , Σερταρίδης , Γιαξής, Γρηγοριάδης , Ιωαννίδης (65’ Βαχαρέλης), Κοτσαμποϊκίδης (65’ Νάσης), Αγαθαγγελίδης (70’ Χαραλαμπίδης).


Πολύγυρος: Εκλογή νέου Προέδρου της Βουλής Φ. Πετσάλνικου\nΝέος Πρόεδρος της Βουλής εξελέγη ο Βουλευτής του Νομού Καστοριάς κ. Φίλιππος Πετσάλνικος.\nΑπό τη μυστική ψηφοφορία που διεξήχθη σήμερα επί του συνόλου των βουλευτών του Σώματος, προέκυψε ότι η υποψηφιότητα του κ. Φίλιππου Πετσάλνικου έλαβε 168 ψήφους, ενώ βρέθηκαν 130 ψηφοδέλτια λευκά και 1 άκυρο.\nΑμέσως μετά την εκλογή του ο νέος Πρόεδρος της Βουλής σε ομιλία του τόνισε την ανάγκη «να αναδείξουμε ακόμη περισσότερο τη Βουλή ως χώρο ουσιαστικής δημόσιας διαβούλευσης, χώρο έλλογης αντιπαράθεσης βάσει αρχών και επιχειρημάτων, χώρο εποικοδομητικών συζητήσεων για την εξεύρεση λύσεων προς όφελος του ελληνικού λαού».\nΟ κ. Πετσάλνικος επισήμανε ακόμη: «Είναι μέγιστη τιμή για εμένα και ταυτόχρονα για τη Βόρεια Ελλάδα, αφού είναι η πρώτη φορά που στο αξίωμα αυτό προτείνεται και εκλέγεται Βουλευτής από τη Μακεδονία, και μάλιστα από ένα νομό παραμεθόριο, το Νομό Καστοριάς».\nΑισθάνομαι βαθύτατη συγκίνηση, καθώς με την απόφασή σας σήμερα μου αναθέσατε τα καθήκοντα του Προέδρου της Βουλής των Ελλήνων.\nΕίναι μέγιστη τιμή για εμένα και ταυτόχρονα για τη Βόρεια Ελλάδα, αφού είναι η πρώτη φορά που στο αξίωμα αυτό προτείνεται και εκλέγεται Βουλευτής από τη Μακεδονία, και μάλιστα από έναν Νομό παραμεθόριο, τον Νομό Καστοριάς.\nΘα ήθελα, λοιπόν, πρώτα απ’ όλα να ευχαριστήσω θερμά τον Πρωθυπουργό της χώρας, τον Πρόεδρο του ΠΑΣΟΚ Γιώργο Παπανδρέου που με πρότεινε για Πρόεδρο της Βουλής των Ελλήνων.\nΕυχαριστώ τους συμπατριώτες μου που για μια ακόμη φορά (10η στη σειρά) με περιέβαλαν, με αυξημένη μάλιστα εμπιστοσύνη εκλέγοντας με Βουλευτή.\nΕυχαριστώ, επίσης, θερμά τις συναδέλφους και τους συναδέλφους Βουλευτές που με τίμησαν σήμερα με την ψήφο τους, και εκφράζω παράλληλα τον σεβασμό μου για την κρίση εκείνων που δεν με ψήφισαν.\nΑντιλαμβάνομαι πλήρως το βάρος της αποστολής και το μέγεθος της ευθύνης που αναλαμβάνω και σας διαβεβαιώνω κατηγορηματικά ότι θα είμαι Πρόεδρος όχι μόνο των Βουλευτών της Παράταξης στην οποία θα εξακολουθήσω να ανήκω ιδεολογικά και πολιτικά, αλλά όλων σας, προκειμένου να εγγυηθώ την αρμονική και παραγωγική συνύπαρξη του συνόλου των εκλεγμένων αντιπροσώπων του ελληνικού λαού, όλων των πτερύγων της Βουλής.\nΠρόθεσή μου είναι να ασκήσω τα καθήκοντά μου με υπευθυνότητα, αμεροληψία και αντικειμενικότητα.\nΠροσβλέπω στη συνεργασία με όλους σας.\nΗ ΙΓ΄ περίοδος της Βουλής των Ελλήνων, που άρχισε χθες, λόγω των συνθηκών που έχουν διαμορφωθεί στη χώρα μας, αλλά και σε σχέση με τη διεθνή συγκυρία, θα αποδειχθεί πιστεύω καθοριστική και κρίσιμη για τον τόπο μας και τη μελλοντική του πορεία.\nΟι εξελίξεις στην οικονομία, η συσσώρευση οικονομικής - και όχι μόνο - δύναμης σε λίγους, οι κλιματικές αλλαγές, η επιδείνωση της καθημερινότητας του πολίτη, ενέτειναν το αίσθημα ανασφάλειας, την αγωνία και την αβεβαιότητα για το αύριο,\nπράγμα που έχει θέσει σε δοκιμασία τη σχέση εμπιστοσύνης του πολίτη με την πολιτική και το πολιτικό σύστημα γενικότερα, αλλά και - δυστυχώς - με τον υπέρτατο δημοκρατικό θεσμό, τον θεσμό του Κοινοβουλίου.\nΕίναι αλήθεια ότι, τα τελευταία χρόνια, οι πολίτες και ιδιαίτερα οι νέοι εκφράζουν δυσαρέσκεια ή αντιμετωπίζουν με αδιαφορία και απάθεια τον πολιτικό βίο και τους πολιτικούς.\nΤην αντίληψη αυτή οφείλουμε εμείς να την ανατρέψουμε. Και θα το πετύχουμε εάν αναδείξουμε ακόμη περισσότερο τη Βουλή ως χώρο ουσιαστικής δημόσιας διαβούλευσης, χώρο έλλογης αντιπαράθεσης βάσει αρχών και επιχειρημάτων, χώρο εποικοδομητικών συζητήσεων για την εξεύρεση λύσεων προς όφελος του ελληνικού λαού.\nΣτόχος και επιδίωξη όλων μας είναι να βελτιώσουμε τη λειτουργικότητα του σύγχρονου κοινοβουλευτισμού και, κυρίως, την αποτελεσματικότητά του προς όφελος του πολίτη.\nΝα αναβαθμίσουμε τη λειτουργία του Κοινοβουλίου και τον ρόλο των Βουλευτών, ως γνήσιων εκφραστών της λαϊκής βούλησης,\nνα ενισχύσουμε την εμπιστοσύνη των πολιτών προς το Κοινοβούλιο, ως βασικού θεσμού της Κοινοβουλευτικής μας Δημοκρατίας.\nΣτα 25 περίπου χρόνια που συμμετέχω στην Εθνική Αντιπροσωπεία, έζησα από κοντά τις πρωτοβουλίες που πήραν προκάτοχοί μου, οι οποίοι, ως Πρόεδροι της Βουλής τίμησαν με το έργο τους τόσο το λειτούργημα, όσο και το Κοινοβούλιο.\nΜιλώ για προσωπικότητες όπως ο Γιάννης Αλευράς και ο Αθανάσιος Τσαλδάρης, αλλά και πιο πρόσφατα επί σειρά ετών ο Απόστολος Κακλαμάνης, καθώς και η ΄Αννα Ψαρούδα-Μπενάκη και ο Δημήτρης Σιούφας, με τους οποίους είχα την τιμή να συνεργασθώ άμεσα.\nΗ συμβολή τους στον εκσυγχρονισμό και την αναβάθμιση των λειτουργιών του Κοινοβουλίου μας ήταν καθοριστική.\nΤους ευχαριστούμε και τους τιμούμε γι’ αυτό.\nοι νέες προκλήσεις, στις οποίες αναφέρθηκα νωρίτερα, δημιουργούν και αυξημένες απαιτήσεις των πολιτών προς το Κοινοβούλιο, προς όλους εμάς.\nΟ Πρωθυπουργός της χώρας, ο Γιώργος Παπανδρέου περιέγραψε χθες με σαφήνεια τις προθέσεις της Κυβέρνησης για τις αλλαγές που στοχεύουν στην αναβάθμιση του Κοινοβουλίου, τις αλλαγές που είναι αναγκαίες για ένα Κοινοβούλιο «ανοιχτό στην κοινωνία, ανοιχτό στους πολίτες».\nΘέλω σήμερα να μοιραστώ μαζί σας τις σκέψεις μου για το πώς θα πετύχουμε τον στόχο να ανταποκριθούμε στις αυξημένες προσδοκίες, τις ανάγκες και τα αιτήματα των πολιτών.\nΠιστεύω ότι πρώτα απ’ όλα είναι ανάγκη να ενισχύσουμε περαιτέρω την διαφάνεια στον τρόπο με τον οποίο νομοθετούμε και, ταυτόχρονα, να βελτιώσουμε την ποιότητα του παραγόμενου νομοθετικού έργου.\nΌπως συχνά επισημαίνεται στις εκθέσεις των Ανεξάρτητων Αρχών, ένα από τα βαθύτερα αίτια της κακοδιοίκησης ή ακόμη και της «διαφθοράς στην καθημερινότητα», προκύπτει από τον συνδυασμό της πολυνομίας, του - όχι σπάνιου - φαινομένου ατελούς και ταυτόχρονα δυσνόητου χαρακτήρα πολλών νομοθετικών διατάξεων και κανονιστικών αποφάσεων, αλλά και της επιβίωσης αναχρονιστικών διατάξεων, που συγκρούονται με τη λογική ενός σύγχρονου κράτους δικαίου.\nΤα χαρακτηριστικά αυτά οδηγούν σε επικαλύψεις και ασάφειες, που ενισχύουν την αδιαφάνεια και λειτουργούν σε βάρος της καλής και ορθολογιστικής διοίκησης.\nΤο δυσνόητο των διατάξεων ευνοεί τη δημιουργία ενός ιδιότυπου «ολιγοπωλίου», δηλαδή, ενός μικρού μόνον αριθμού δημόσιων λειτουργών, οι οποίοι έχουν τη δυνατότητα να αξιοποιήσουν (ίσως και να εκμεταλλευτούν) την προνομιακή τους εξοικείωση με το δαιδαλώδες αυτό τοπίο της πολυνομίας, και πολλές φορές να λειτουργήσουν επιλεκτικά κατά τον χειρισμό υποθέσεων των πολιτών.\nΕπίσης, η τακτική της κατάθεσης διατάξεων προς ψήφιση, την τελευταία στιγμή, στερεί τη δυνατότητα επαρκούς διαλόγου και επεξεργασίας τους και προκαλεί ενίοτε ερωτηματικά στους πολίτες, ως προς την ορθότητα ή ακόμα και την σκοπιμότητά τους.\nΗ διαφάνεια πρέπει, επομένως, να εμπεδωθεί στη νομοθετική λειτουργία.\nΤα σχέδια νόμου πρέπει να είναι προϊόντα μιας ορθολογικής και διαφανούς διαδικασίας, ανοιχτής σε κάθε κοινωνικό φορέα και πολίτη.\nΑπό μια γρήγορη συγκριτική μελέτη που έκανα, με Κοινοβούλια άλλων χωρών, διαπίστωσα ότι το Κοινοβούλιό μας «παράγει» μεγάλο αριθμό νόμων.\nΧαρακτηριστικό είναι ότι στην περίοδο 2000-2004 η Κυβέρνηση εισηγήθηκε και ψηφίσθηκαν 406 Νόμοι, και στην περίοδο 2004-2009 η Κυβέρνηση εισηγήθηκε και ψηφίσθηκαν 568 Νόμοι. Δηλαδή, σε διάστημα περίπου 9 χρόνων, στο Κοινοβούλιό μας συζητήθηκαν και ψηφίσθηκαν περίπου 1.000 Νόμοι!\nΣχεδόν 2 Νόμοι ανά εβδομάδα!\nΝομοθετούμε με ταχύτητα, νομοθετούμε αδιάκοπα.\nΑυτό όμως λειτουργεί πολλές φορές σε βάρος της ποιότητας της παραγόμενης νομοθετικής ύλης.\nΚαι πάνω απ’ όλα οι πολίτες δεν γνωρίζουν τι νομοθετείται. ΄Όχι μόνο οι μεμονωμένοι πολίτες αλλά πολλές φορές και οι φορείς ή οι κοινωνικές ομάδες τις οποίες αφορούν οι νομοθετικές ρυθμίσεις.\nΕίμαι απολύτως πεπεισμένος, ότι δεν χρειαζόμαστε συνεχώς περισσότερους Νόμους, αλλά Νόμους καλύτερους ποιοτικά.\nΤης κατάθεσης κάθε νομοσχεδίου, πρέπει να προηγείται στάδιο δημόσιας διαβούλευσης, ώστε κάθε διαφορετική θέση που θα διατυπώνεται να είναι προσβάσιμη στους ενδιαφερόμενους πολίτες και ανοιχτή σε περαιτέρω δημόσιο έλεγχο και κριτική.\nΚάθε σχέδιο νόμου πρέπει να συνοδεύεται υποχρεωτικά από έκθεση ποιότητας, η οποία θα περιλαμβάνει αναλυτική εκτίμηση και αξιολόγηση των επιπτώσεων της νομοθετικής ρύθμισης (ιδίως στην οικονομία, στην κοινωνία και στο περιβάλλον).\nΠρέπει, παράλληλα, να συνοδεύεται και από έκθεση αξιολόγησης των πορισμάτων της δημόσιας διαβούλευσης, καθώς και αιτιολόγησης του σκεπτικού βάσει του οποίου δεν υιοθετήθηκαν προτάσεις που κατατέθηκαν σε αυτή τη διαβούλευση.\nΧωρίς να παραγνωρίζονται συγκεκριμένες ανάγκες νομοθετικών πρωτοβουλιών της Κυβέρνησης, πρέπει να αποφεύγονται τα φαινόμενα κατάθεσης τροπολογιών μετά την ολοκλήρωση της συζήτησης ενώπιον της αρμόδιας Κοινοβουλευτικής Επιτροπής, ή η κατάθεση τροπολογιών λίγες ημέρες πριν από την έναρξη της συζήτησης του Νομοσχεδίου, πράγμα που έχει ως αποτέλεσμα να μην προλαβαίνουν ούτε οι ίδιοι οι Βουλευτές να τις μελετήσουν με την απαραίτητη άνεση χρόνου.\nΜέχρις ότου υπάρξει βελτίωση της σχετικής Συνταγματικής διάταξης, καθώς και περαιτέρω αλλαγές στον Κανονισμό της Βουλής, μπορεί και πρέπει η ίδια η Κυβέρνηση να τηρήσει αυτόν τον κανόνα του «μη αιφνιδιασμού».\nΘεωρώ, επίσης, ότι θα είναι ιδιαίτερα χρήσιμη η εισαγωγή και εδώ του θεσμού της υποβολής των νομοσχεδίων σε δύο «αναγνώσεις», ενώπιον της αρμόδιας Επιτροπής, που θα απέχουν μεταξύ τους μερικές εβδομάδες.\nΠρόκειται για θεσμό που ισχύει στα Κοινοβούλια άλλων ευρωπαϊκών χωρών καθώς και στο Ευρωπαϊκό Κοινοβούλιο και που συμβάλλει στην ποιοτική αναβάθμιση των διατάξεων.\nΓια την αναβάθμιση του Κοινοβουλίου και την ενίσχυση της διαφάνειας προς όφελος του πολίτη, αναγκαία είναι επίσης η όσο το δυνατόν μεγαλύτερη εμπλοκή της Βουλής κατά τη διαμόρφωση ιδιαίτερα σημαντικών αποφάσεων, καθώς και στην άσκηση πολιτικού ελέγχου.\nΣ’ αυτό το πλαίσιο, η Κυβέρνηση πρέπει να έχει την υποχρέωση να ενημερώνει πλήρως την Βουλή για κάθε σύμβαση μεγάλης σημασίας, πριν από τη σύναψή της, και όχι μόνο γι’ αυτές που εισάγονται προς νομοθετική κύρωση.\nΙδιαίτερα, δε, για τις εξοπλιστικές δαπάνες, κρίνεται αναγκαία η ενίσχυση του ρόλου του Κοινοβουλίου και η άσκηση πολιτικού ελέγχου.\nΗ εισαγωγή προς συζήτηση των εξοπλιστικών προγραμμάτων και η ενημέρωση της αρμόδιας Κοινοβουλευτικής Επιτροπής, που θα δημιουργηθεί γι αυτό τον σκοπό, με παρουσίαση των διαδικασιών που θα ακολουθηθούν για την υλοποίησή τους, κατά το πρότυπο αντίστοιχων διαδικασιών στα Κοινοβούλια άλλων χωρών, θα ενισχύσει ακόμη περισσότερο τη διαφάνεια και σε αυτόν τον κρίσιμο τομέα των δημοσίων δαπανών.\nΗ συμμετοχή της Βουλής στο στάδιο της επιλογής της ηγεσίας της Δικαιοσύνης όχι μόνο αναβαθμίζει το Κοινοβούλιο, αλλά εξασφαλίζει και την αποδέσμευση της Δικαστικής Εξουσίας από οποιαδήποτε επιδίωξη κομματικής παρέμβασης μέσω της Εκτελεστικής Εξουσίας.\nη ποιότητα της λειτουργίας και της απόδοσης του Κοινοβουλίου μας, η ποιότητα της ίδιας της Κοινοβουλευτικής μας Δημοκρατίας, εξαρτάται βεβαίως και από την διασφάλιση των δικαιωμάτων της μειοψηφίας, εξαρτάται κυρίως από τη διασφάλιση των δικαιωμάτων της αντιπολίτευσης, έτσι όπως αυτά περιγράφονται στο Σύνταγμα και στον Κανονισμό της Βουλής.\nΣας διαβεβαιώνω ότι η τήρηση αυτών των κανόνων και η εξασφάλιση, «μέχρι κεραίας», των δικαιωμάτων της μειοψηφίας θα αποτελέσει πρώτιστο μέλημά μου.\nΌπως, επίσης, πρώτιστο μέλημά μου θα είναι - και το λέω αυτό απευθυνόμενος προς την πλευρά των Υπουργών - η τήρηση του πνεύματος και της ουσίας του Κοινοβουλευτικού ελέγχου.\nΦαινόμενα (όπως αυτά που συχνά ζήσαμε σε αυτή την αίθουσα) να εμφανίζονται στον Κοινοβουλευτικό Έλεγχο κατά κανόνα μόνον Υφυπουργοί, και όχι οι Υπουργοί, ή, τα φαινόμενα των ελλιπών και τυποποιημένων απαντήσεων στις γραπτές ερωτήσεις που καταθέτουν οι Βουλευτές, υποβαθμίζουν την ουσία και την αξία του Κοινοβουλευτικού Ελέγχου, υποτιμούν τον ρόλο και την αποστολή του Βουλευτή και, σίγουρα, δεν τιμούν την εκάστοτε Κυβέρνηση.\nΕίμαι βέβαιος ότι τα μέλη της σημερινής Κυβέρνησης θα βάλουν οριστικά τέλος σε τέτοιες πρακτικές.\nΣτην κατεύθυνση της αναβάθμισης του κοινοβουλευτικού διαλόγου και της αμεσότητας της ενημέρωσης των πολιτών, πρέπει ακόμη να εξετάσουμε και την αναμόρφωση της «ώρας του Πρωθυπουργού», διότι, με τη σημερινή της μορφή, η διαδικασία στερείται της ζωντάνιας και της χρησιμότητας που θα έπρεπε να έχει για το Κοινοβούλιο, και κυρίως για τους πολίτες, ένας τέτοιος διάλογος.\nΌπως ήδη ανέφερα, η δυσπιστία των πολιτών απέναντι στο πολιτικό σύστημα και στους πολιτικούς είναι γεγονός.\nΗ αποκατάσταση της αξιοπιστίας μας και της εμπιστοσύνης των πολιτών απέναντί μας, προϋποθέτει, μεταξύ άλλων, και την πλήρη διαφάνεια, αλλά και τη δυνατότητα ελέγχου των περιουσιακών στοιχείων όλων ημών, και όχι μόνο.\nΠρέπει, αφενός, να αναμορφώσουμε τον θεσμό του Πόθεν ΄Εσχες, σε ό,τι αφορά την εφαρμογή του και τον ουσιαστικό έλεγχο, και, αφετέρου, να εξασφαλίσουμε τη δυνατότητα των ελεγκτικών μηχανισμών αλλά και του κάθε πολίτη να έχουν, ανά πάσα στιγμή, πλήρη και ακριβή εικόνα των στοιχείων.\nΕίναι ανάγκη να οικοδομήσουμε ένα κρυστάλλινο, διαφανές σύστημα, για όλους και για όλα.\nΤέλος, ιδιαίτερη βαρύτητα πρέπει να δώσουμε στην εξασφάλιση όλων των αναγκαίων μέσων υλικοτεχνικής υποδομής, που θα δίνουν τη δυνατότητα σε όλους τους Βουλευτές, σε όλους εσάς, να ανταποκρίνεστε με πληρότητα στις ιδιαίτερα αυξημένες απαιτήσεις του αξιώματος που σας ανέθεσαν οι πολίτες με την ψήφο τους.\nη πολυσύνθετη δράση του Κοινοβουλίου μας συνολικά καθώς και η αποτελεσματικότητα ενός εκάστου εξ ημών δεν θα μπορούσε να επιτευχθεί εάν δεν υποστηριζόταν από το σύνολο του προσωπικού της Βουλής, που είναι κατ΄ ουσίαν οι συνεργάτες μας.\nΧωρίς την δική τους διοικητική και επιστημονική υποστήριξη θα ήταν ατελής και η δική μας προσπάθεια, γι’ αυτό έχουν και θα έχουν την αναγνώρισή μας.\nΤαυτόχρονα όμως καλώ όλο αυτό το αξιόλογο ανθρώπινο δυναμικό του Κοινοβουλίου να συμβάλλει στην εργώδη προσπάθεια που θα καταβάλουμε για την αναβάθμιση των λειτουργιών και την ενίσχυση της αποτελεσματικότητας του Κοινοβουλίου, επ΄ ωφελεία του ελληνικού λαού.\nΘα κλείσω καλωσορίζοντας τους πολλούς νέους και νέες συναδέλφους που είναι σήμερα ανάμεσα μας. Εύχομαι να φέρουν την φρεσκάδα της ανανέωσης, που είναι πηγή ζωής.\nΘα έχουν τη συμπαράσταση μας για να εξοικειωθούν γρήγορα με τους κανόνες λειτουργίας ώστε να συμβάλλουν άμεσα στον κοινό για όλους μας στόχο, να θεσμοθετούμε δίκαια για τους πολίτες και αποτελεσματικά για τον τόπο.\nΣας εξέθεσα επιγραμματικά ένα πλαίσιο των σκέψεων και των απόψεων μου.\nΠρόθεσή μου είναι να συνεργασθώ με όλους σας, και θα ακούσω με ιδιαίτερη προσοχή κάθε άποψη, κάθε πρόταση που θα συμβάλει στην αναβάθμιση του Κοινοβουλίου και του ρόλου του Έλληνα Βουλευτή.\nΜε τη δική σας θέληση βρίσκομαι σήμερα εδώ, μπροστά στην πρόκληση και τη μεγάλη ευθύνη που σημαίνει για εμένα το αξίωμα του Προέδρου της Βουλής των Ελλήνων.\nΕίμαι αποφασισμένος να υπηρετήσω το αξίωμα αυτό με απόλυτη αφοσίωση στους θεσμούς και να εργασθώ σκληρά μαζί σας, ώστε να βάλουμε ένα ακόμη λιθαράκι στην αναβάθμιση της ποιότητας της Κοινοβουλευτικής μας Δημοκρατίας και να ανταποκριθούμε στις προσδοκίες και τις ελπίδες του πολιτών, αλλά και στις ανάγκες των καιρών.\nΑναρτήθηκε από Polygyros στις 10/15/2009 01:29:00 μ.μ.\nΕτικέτες ΒΟΥΛΗ, ΠΕΤΣΑΛΝΙΚΟΣ


Ανεβαίνουμε... Θεσσαλονίκη για το 58ο Φεστιβάλ Κινηματογράφου | Κινηματογράφος | Η ΚΑΘΗΜΕΡΙΝΗ\nΑνεβαίνουμε... Θεσσαλονίκη για το 58ο Φεστιβάλ Κινηματογράφου\nΤη σειρά αφισών του φεστιβάλ, που χαρακτηρίζει η κινηματογραφική έννοια του κάδρου, έχει επιμεληθεί η ομάδα Red Creative.\nΚάθε χρόνο τέτοιο καιρό, οι κουβέντες στον αθηναϊκό μικρόκοσμο των «ορκισμένων» του κινηματογράφου περιστρέφονται κυρίως γύρω από ένα θέμα: πότε θα ανεβούμε Θεσσαλονίκη για το φεστιβάλ. Αυτά βέβαια εδώ, διότι στον Βορρά δεν πρόκειται καθόλου για θέμα...μικρόκοσμου. Αντιθέτως, το Φεστιβάλ Κινηματογράφου Θεσσαλονίκης αποτελεί κεντρικότατο γεγονός στο καλλιτεχνικό καλεντάρι της πόλης, προσελκύει Ελληνες και ξένους επισκέπτες και γενικότερα δένει την καθημερινότητα με τη μαγεία της μεγάλης οθόνης.\nΣτη φετινή, 58η έκδοσή του, η οποία κάνει πρεμιέρα σήμερα, το φεστιβάλ περιλαμβάνει το κλασικό –αν και «πειραγμένο» αυτήν τη χρονιά– διεθνές διαγωνιστικό τμήμα του, πλήθος ειδικών αφιερωμάτων και ενοτήτων, τιμώμενα πρόσωπα και πολλές παράλληλες εκδηλώσεις. Αυτό βέβαια σημαίνει ένα πράγμα: ταινίες, ταινίες κι άλλες ταινίες. Πολλές δεκάδες από αυτές με τις 33 μεγάλου μήκους ελληνικές (20 σε πρώτη προβολή) να έχουν, όπως πάντα, την τιμητική τους. Πίσω όμως στο Διαγωνιστικό, το οποίο αυτήν τη φορά εστιάζει σε έργα πρωτοεμφανιζόμενων δημιουργών, που ακολουθούν θεματικά την πνευματική παρακαταθήκη της Γαλλίδας φιλοσόφου Σιμόν Βέιλ και του κορυφαίου έργου της «Το ρίζωμα». Επιπλέον, τα 14 φιλμ του τμήματος γίνονται πηγή έμπνευσης για ισάριθμους νέους Ελληνες εικαστικούς, οι οποίοι παρουσιάζουν την έκθεση «Το ρίζωμα: 14 ταινίες, 14 ιδέες, 14 ρίζες της ψυχής», στην Πρώην Αποθήκη Στρατού.\nΟσο για τα αφιερώματα, εκεί, αρχικά, την τιμητική τους έχουν οι γυναίκες. Συγκεκριμένα, η σύγχρονη ποιήτρια του ονειρικού σουρεαλισμού Ιλντικο Ενιέντι, νικήτρια της φετινής Χρυσής Αρκτου με το «Η ψυχή και το σώμα» (θα προβληθούν 9 ταινίες της) και ακόμα η Αϊντα Λουπίνο, αγαπημένη σκηνοθέτιδα του Σκορσέζε, η οποία πρώτη τόλμησε να σπάσει τα στεγανά του ανδροκρατούμενου Χόλιγουντ της δεκαετίας του 1950. Αξιοσημείωτο είναι ακόμα το αφιέρωμα «Ματιές στα Βαλκάνια», το οποίο φέτος εμπλουτίζεται με κινηματογραφικές μεταφορές σπουδαίων έργων της βαλκανικής λογοτεχνίας. Μεγάλης σημασίας είναι τέλος το αφιέρωμα «Αόρατα χέρια», το οποίο παρουσιάζεται με ελεύθερη για το κοινό είσοδο και έχει να κάνει με τον ταλαιπωρημένο τα τελευταία χρόνια χώρο της εργασίας (και της ανεργίας). Το θέμα εξετάζεται μέσα από 5 ταινίες Ευρωπαίων δημιουργών, που κάνουν όλες πρεμιέρα στην Ελλάδα.\nΓια το τέλος αφήσαμε, ίσως, το πιο ενδιαφέρον από όλα: ακολουθώντας το παράδειγμα της Βενετίας, το Φεστιβάλ Θεσσαλονίκης δημιουργεί και αυτό ξεχωριστό διαγωνιστικό τμήμα ταινιών VR, απλώνοντας το βλέμμα του στο αύριο (;) της έβδομης τέχνης. Η εικονική πραγματικότητα μας συστήνεται μέσα από 10 φιλμ, στον νέο, εντυπωσιακό χώρο INVR-Virtual Reality Thessaloniki, στο κέντρο της πόλης. Περισσότερες πληροφορίες και αναλυτικό πρόγραμμα στο filmfestival.gr.


Περθ (Μεγάλη Βρετανία) ενοικιάσεις αυτοκινήτων\nΚύριος Ηνωμένο Βασίλειο Περθ (Μεγάλη Βρετανία)\nΠερθ (Μεγάλη Βρετανία) - Βρείτε τις καλύτερες προσφορές ενοικίασης αυτοκινήτων\nΑναζητήστε χαμηλές τιμές για ενοικιάσεις αυτοκινήτων στην Περθ (Μεγάλη Βρετανία). Νέα μοντέλα αυτοκινήτων που κατασκευάστηκαν το 2020. Δωρεάν ακύρωση και αλλαγές στην κράτησή σας 24 ώρες πριν την έναρξη του χρόνου ενοικίασης. Από τη στιγμή που θα παραλάβετε τα κλειδιά, μπορείτε να μεταβείτε σε οποιοδήποτε σημείο του χάρτη μιας πόλης ή στα περίχωρά της, να φτάσετε όσο το δυνατόν συντομότερα ή να κάνετε μια σειρά στάσεων. Καμία άλλη επιλογή ταξιδιού δεν σας δίνει τέτοια ελευθερία κίνησης και απόλαυσης από ένα ταξίδι.\nΣύμφωνα με τους κανόνες των περισσότερων εταιρειών ενοικίασης Περθ (Μεγάλη Βρετανία), απαιτείται η χορήγηση διεθνούς άδειας οδήγησης.\nΗνωμένο Βασίλειο, Περθ (Μεγάλη Βρετανία) - θέση των σημείων ενοικίασης\nΠλησιέστερα σημεία ενοικίασης κοντά στην Περθ (Μεγάλη Βρετανία)


29/10/2017 Κυριακή: Νεραϊδοσπηλιά Βάργιανη - Μεταλλευτικό Πάρκο Φωκίδας (Βαγονέτο) - Δαμάστα Ψωρονέρια - PDF\nDownload "29/10/2017 Κυριακή: Νεραϊδοσπηλιά Βάργιανη - Μεταλλευτικό Πάρκο Φωκίδας (Βαγονέτο) - Δαμάστα Ψωρονέρια"\n1 29/10/2017 Κυριακή: Νεραϊδοσπηλιά Βάργιανη - Μεταλλευτικό Πάρκο Φωκίδας (Βαγονέτο) - Δαμάστα Ψωρονέρια 07:00 Αναχώρηση οδικός από τα γραφεία του συλλόγου για Γραβιά 09:30 Ξενάγηση στο Χάνι της Γραβιάς και προβολή ταινίας 10:30 Αναχώρηση για Βάργιανη Σε αυτό το σημείο χωριζόμαστε σε δύο ομάδες, όσοι θέλουν να κάνουν την πεζοπορία και όσοι δεν επιθυμούν, οι τελευταίοι εναλλακτικά μπορούν να επισκεφτούν το Βαγονέτο!! Α ομάδα Μεταλλευτικό Πάρκο Φωκίδας (Βαγονέτο)\n2 Η περιήγηση στο Vagonetto δίνει στον επισκέπτη τη δυνατότητα να γνωρίσει βήμα-βήμα τη διαδικασία εξόρυξης του βωξίτη. Η γνωριμία με την ιστορία του βωξίτη ξεκινά από το παλιό μεταλλείο, τη Στοά 850, συνεχίζεται με την περιήγηση στον Εκθεσιακό Χώρο Μεταλλευτικής Ιστορίας και ολοκληρώνεται με τη διαδραστική επίσκεψη στην Πτέρυγα Ψηφιακής Τεχνολογίας. Διάρκεια 1 ώρα και 30 λεπτά. Τιμή εισόδου 12. Β ομάδα Νεραϊδοσπηλιά Βάργιανη Η σπηλιά που, σύμφωνα με την παράδοση, κατοικούνταν από τις νεράιδες του Παρνασσού, βρίσκεται έξω από την Βάργιανη. Ακολουθώντας το μοναδικό μονοπάτι (ανηφορικό) που οδηγεί σ αυτήν, μετά από μια διαδρομή πνιγμένη στο πράσινο και με εξαιρετική θέα διάρκειας 1 ώρας και 30 λεπτών, θα βρεθείτε μπροστά σε ένα εκπληκτικό θέαμα. Μία σπηλιά γεμάτη λίμνες, σταλακτίτες και σταλαγμίτες, που στο πέρασμα των αιώνων δημιούργησαν εξαίσια γλυπτά. Το βάθος του σπηλαίου εκτιμάται ότι φτάνει τα 100μ. Αποτελείται από δύο θαλάμους, ενώ στο εσωτερικό του υπάρχουν περίπου 10 λεκάνες με βάθος πάνω από 1 μέτρο. Διάρκεια περίπου 3 ώρες Υψομετρική 700 μέτρα Στην συνέχεια επιστροφή και των δύο ομάδων στο χωριό για φαγητό - κολατσιό. Αναχώρηση για Δαμάστα και ψωρονέρια Στη Δαμάστα, κοντά στην Εθνική Οδό Λαμίας - Αθηνών βρίσκονται οι ιαματικές πηγές του Καλλιδρόμου (ψωρονέρια). Στην ανοικτή πισίνα των ιαματικών πηγών, που σχηματίζεται, μπορεί κανείς να\n3 απολαύσει το μπάνιο του στους 33o C νερό, ακόμα και αν δεν υποφέρει από ρευματισμούς ή δερματικές παθήσεις. Επιστροφή στο Καρπενήσι και τα γραφεία του συλλόγου! Να έχετε μαζί σας σε σακίδιο πλάτης νερό, κολατσιό και φακό. Προαιρετικά μπορείτε να έχετε και μπατον. Όσοι επιθυμούν να βουτήξουν στα ψωρονέρια να έχουν μαζί τους μαγιό και πετσέτα. Η διάρκεια των πεζοποριών είναι κατ' εκτίμηση και ενδέχεται να διαφέρουν από τις παραπάνω προγραμματισμένες ώρες!! Όποιος επιθυμεί να συμμετάσχει στην δραστηριότητα θα πρέπει να το δηλώσει μέχρι την Τετάρτη 25 Οκτώβρη στα παρακάτω τηλέφωνα: 12/11/2017 Κυριακή: Διάσχιση Κοκκάλια - Κρίκελλο 08:00 Αναχώρηση οδικός από τα γραφεία του συλλόγου για την τοποθεσία Μπανιά\n4 08:30 Ανηφορίζουμε το ελατόδασος και φτάνουμε στα Παγκάκια στα σύνορα με την Κάψη. Συνεχίζοντας φτάνουμε στο Μνημείο στα Κοκκάλια. Από εκεί ανηφορίζουμε και οδηγούμαστε στα πρώτα στέγαστρα όπου υπάρχει και πόσιμο νερό για να πιούμε. Στην συνέχεια ανηφορίζοντας ξανά μας δίνεται η ευκαιρία να απολαύσουμε την απίστευτη θέα. Αφού περάσουμε και τα δεύτερα στέγαστρα παίρνουμε το μονοπάτι για Μουτσιάρες όπου φτάνουμε στην Ψηλή Βρύση όπου μπορούμε και να κολατσίσουμε. Μετά το διάλειμμα κατηφορίζουμε προς τον Κοκκαλιώτη όπου και περνάμε το ξύλινο γεφύρι και μέσα από την περιοχή Μπολιάνες παίρνουμε το δρόμο για το Κρίκελλο. Διάρκεια διαδρομής 5 ώρες και 30 λεπτά. Βαθμός δυσκολίας μέτριος προς απαιτητικός! Να έχετε μαζί σας σε σακίδιο πλάτης νερό, κολατσιό και αντιανεμικό. Προαιρετικά μπατόν. Η διάρκεια των πεζοποριών είναι κατ' εκτίμηση και ενδέχεται να διαφέρουν από τις παραπάνω προγραμματισμένες ώρες!! Όποιος επιθυμεί να συμμετάσχει στην δραστηριότητα θα πρέπει να το δηλώσει μέχρι την Τετάρτη 8 Νοεμβρίου στα παρακάτω τηλέφωνα:\n5 26/11/2017 Κυριακή: Μονοπάτι των σιδηροδρόμων στην Οίτη και διάσχιση του φαραγγιού του Ασωπού Το Μονοπάτι των Σιδηροδρομικών χρονολογείται από τα τέλη του 19ου αιώνα, την εποχή που κατασκευάστηκε η σιδηροδρομική γραμμή Κάτω Τιθορέας - Λιανοκλαδίου και συγκεκριμένα το τμήμα μεταξύ των σταθμών Ασωπού και Τραχίνας. Το μονοπάτι χαράκτηκε για την μεταφορά των υλικών και των εργατών που γίνονταν με ζώα παράλληλα με την σιδηροδρομική γραμμή, γι αυτό είναι ακόμα και σήμερα γνωστό με το όνομα «Το Μονοπάτι των Σιδηροδρομικών». 08:00 Αναχώρηση οδικός από τα γραφεία του συλλόγου για το χωριό Ηράκλεια 10:00 Έναρξη πεζοπορίας από την γέφυρα του Ασωπού με πεζοπορία 25 λεπτών σε δασικό δρόμο, έπειτα μπαίνουμε στο μονοπάτι των σιδηροδρόμων το οποίο έχει διάρκεια 1 ώρα και μας οδηγεί στον εγκαταλειμμένο σταθμό του Ασωπού! 12:00 Από άλλο μονοπάτι διάρκειας 20 λεπτών κατηφορίζουμε προς το ποτάμι του Ασωπού όπου και διασχίζουμε το ομώνυμο φαράγγι. Σε 1 ώρα θα έχουμε διασχίσει το φαράγγι και θα βρεθούμε ξανά στην γέφυρα του Ασωπού όπου και ξεκινήσαμε. Να έχετε μαζί σας σε σακίδιο πλάτης νερό, κολατσιό και αντιανεμικό. Επίσης να έχετε δεύτερα παπούτσια καθώς στο φαράγγι θα μπούμε στο νερό και κοντό παντελόνι ή σορτς. Η διάρκεια των\n6 πεζοποριών είναι κατ' εκτίμηση και ενδέχεται να διαφέρουν από τις παραπάνω προγραμματισμένες ώρες!! Όποιος επιθυμεί να συμμετάσχει στην δραστηριότητα θα πρέπει να το δηλώσει μέχρι την Τετάρτη 22 Νοεμβρίου στα παρακάτω τηλέφωνα: 10/12/2017 Κυριακή: Άγιοι Απόστολοι - Δασικό Χωριό Λειβαδάκι - Μαυρίλο Μπαρουτόμυλος 08:00 Αναχώρηση οδικός από τα γραφεία του συλλόγου για του Αγίους Αποστόλους 08:30 Ξεκινάμε την πεζοπορία παίρνοντας κατηφορικό μονοπάτι διάρκειας μιας ώρας και 30 λεπτών με κατεύθυνση το δασικό χωριό. Από το δασικό χωριό παίρνουμε άλλο μονοπάτι που οδηγεί στον Μπαρουτόμυλο στο χωριό Μαυρίλο. Εκεί θα παρακολουθήσουμε επίδειξη με την λειτουργία του μπαρουτόμυλου.\n7 Διάρκεια διαδρομής 3 ώρες. Βαθμός δυσκολίας εύκολος. Να έχετε μαζί σας σε σακίδιο πλάτης νερό, κολατσιό και αντιανεμικό. Η διάρκεια των πεζοποριών είναι κατ' εκτίμηση και ενδέχεται να διαφέρουν από τις παραπάνω προγραμματισμένες ώρες!! Όποιος επιθυμεί να συμμετάσχει στην δραστηριότητα θα πρέπει να το δηλώσει μέχρι την Τετάρτη 6 Δεκεμβρίου στα παρακάτω τηλέφωνα:


Λιάγκας: Η ενόχλησή του με την «αστεία» φωτογραφία για τα κιλά του που κυκλοφορεί στο Διαδίκτυο – Navigator news\nΜία φωτογραφία που κυκλοφορεί τα τελευταία 24ωρα στο Διαδίκτυο ενόχλησε τον Γιώργο Λιάγκα!\nΟ παρουσιαστής, ο οποίος έχει αρκετή δόση χιούμορ, δημοσίευσε στον προσωπικό του λογαριασμό στο στο instagram το κολάζ των φωτογραφιών που έχει ως στόχο να σχολιάσει τα κιλά που πήραμε όλοι στις γιορτές.\nΣτη μία απεικονίζεται ο Ντάνιελ Γρεγκ με κοιλιακούς φέτες και γράφει ακριβώς από κάτω 23 Δεκεμβρίου και στην άλλη απεικονίζεται ο Γιώργος Λιάγκας και γράφει 3 Ιανουαρίου, δηλαδή μετά τις ατασθαλίες των γιορτών.\nΟ Γιώργος δημοσίευσε στη φωτογραφία και έγραψε στο instagram του:«Προφανως εφαγα πολυ στις γιορτες. Επισης προφανως και γελαω και δεν ενοχλουμαι γιατι θεωρω οτι εχω χιουμορ. Επειδη αυτο κυκλοφορησε σημερα ως αστειο, αλλα επειδη τα τελευταια χρονια ο αγωνας εναντιον του bullying δικαιως εχει κορυφωθει, αυτη η πλακα, τι ακριβως είναι;»!


ΙΧΝΗ ΤΗΣ ΑΝΤΙΓΟΝΗΣ / ΟΥΖΟΥΝΙΔΟΥ ΧΡΙΣΤΙΝΑ\nΕΝΑ ΚΟΡΙΤΣΙ ΤΡΕΧΕΙ. Η ξερή κόκκινη σκόνη στροβιλίζεται στο αρχαϊκό ελληνικό τοπίο και πέφτει πάνω σε μια σχολική αυλή της δεκαετίας του 1970 στη Σουηδία. Τρέχει να γλιτώσει από μαχητές, δυνάστες και άνδρες δασκάλους. Η ιστορία του κοριτσιού είναι πανάρχαιη και αδιάλειπτη.\nΕίναι ιστορία φόβου που εμφυτεύεται στο κοριτσίστικο σώμα, αποκτά ρίζες και μεγαλώνει εκεί. Η ιστορία του κοριτσιού πλέκεται με την ιστορία της Αντιγόνης, της αδερφής, του αδερφού και του πολέμου, του πολέμου που σκότωσε τον αγαπημένο αδερφό, αλλά που συντελείται στο σώμα του κοριτσιού. Στα Ίχνη της Αντιγόνης συναντούμε τον ηγεμόνα και την κοινωνία των βιασμών που συντηρεί. Συναντούμε την αγωνία της εξουσίας να συγκαλύπτει την αβεβαιότητα και τη βία που προκαλεί.\nΗ ιστορία παρουσιάζεται σαν ένα δρώμενο φωνών όπου η ομιλία είναι μέρος της αφήγησης και οι ατάκες τρόπος αφήγησης. Παράλληλα προβάλλεται η εικόνα του εαυτού, η ατομική ταυτότητα σκηνοθετημένη. Στα Ίχνη της Αντιγόνης επιχειρείται η διάσωση της προσωπικής αλήθειας. (Από την παρουσίαση στο οπισθόφυλλο του βιβλίου)\nΕΙΣΑΓΩΓΗ: ΣΤΗΝ ΕΠΟΧΗ ΤΩΝ ΜΕΘΕΡΜΗΝΕΥΣΕΩΝ - JOHN SWEDENMARK\nΙ / ΙΙ / ΙΙΙ\nΤο σχολείο της\nΑδερφή ή αδερφός\nΑυτό που βλέπουμε (Όχι σκιές)\nΠρόλογος ΣΒΕΝΤΕΝΜΑΡΚ ΓΙΟΝ\nΚωδικός Πολιτείας 3369-0062


Ποιος είναι ο κύριος Σόιμπλε; ποιος είναι ο κύριος Σόιμπλε; - KefaloniaToday.com\nΕΙΣΤΕ ΕΔΩ: Home / Επικαιροτητα / Ποιος ειναι ο κυριος Σοιμπλε; ποιος ειναι ο κυριος Σοιμπλε;\nΠοιος είναι ο κύριος Σόιμπλε; ποιος είναι ο κύριος Σόιμπλε;\n16 Φεβρουαρίου, 2012 2:00 μμ\nΠοιος είναι ο κύριος Σόιμπλε που λοιδορεί την πατρίδα μου; αναρωτήθηκε χθες ο πρόεδρος της Δημοκρατίας, Κάρολος Παπούλιας.\nΤο ερώτημα, φυσικά, ήταν ρητορικό. Αλλά τελικά, ποιος είναι ο άνθρωπος που θεωρεί πως έχει τη δύναμη να υποδεικνύει σε ένα ολόκληρο έθνος τι πρέπει να κάνει;\nΕίναι ο υπουργός Οικονομικών της πιο ισχυρής οικονομίας της Ευρώπης.\nΚαι κάνει ό,τι κάνει για ένα και μόνο λόγο: γιατί μπορεί!\nΜαζί με τη συνοδοιπόρο του, Άνγκελα Μέρκελ, έχουν γίνει τα τελευταία δυο χρόνια τα πιο μισητά πρόσωπα στην Ελλάδα.\nΗ Μέρκελ τον θεώρησε ως τον πιο κατάλληλο για να του δώσει τα κλειδιά της οικονομικής πολιτικής εντός και εκτός Γερμανίας.\nΟ Βόλφγκανγκ Σόιμπλε γεννήθηκε στις 18 Σεπτεμβρίου του 1942 στο Φράιμπουργκ.\nΣπούδασε οικονομικά στα πανεπιστήμια της γενέτειράς του και του Αμβούργου και το 1971 πήρε διδακτορικό στη Νομική. Πριν ασχοληθεί με την πολιτική, εργάστηκε ως εφοριακός και ως δικηγόρος.\nΤο 1969 παντρεύτηκε την οικονομολόγο Ίνγκεμποργκ Σόιμπλε.\nΈχουν αποκτήσει τέσσερα παιδιά, τρεις κόρες (Κριστίν, Τζουλιάν και Άννα) και ένα γιο, τον Χανς Γιοργκ.\nΟ Βόλφγκανγκ Σόιμπλε το 1970Η σχέση του με την πολιτική ξεκίνησε το 1961 και από το 1972 είναι μέλος της γερμανικής Βουλής (Bundestag).\nΈγινε πρώτη φορά μέλος της ομοσπονδιακής γερμανικής κυβέρνησης το 1984 και στο παρελθόν έχει διατελέσει αρχηγός της Καγκελαρίας, υπουργός Ειδικών Υποθέσεων και υπουργός Εσωτερικών.\nΣτην πρώτη θητεία της Άνγκελα Μέρκελ (2005-2009) ήταν υπουργός Εσωτερικών, ενώ από το 2009 έως σήμερα είναι υπουργός Οικονομικών.\nΣτις αρχές του 2010 χρειάστηκε να μπει στο νοσοκομείο. Αποφάσισε να παραιτηθεί, αλλά η Μέρκελ δεν άκουγε κουβέντα για παραίτηση. Κάτι ανάλογο έγινε και τον Σεπτέμβριο του 2010. Και πάλι η Γερμανίδα καγκελάριος τον κράτησε στη θέση του. Με τα γνωστά για την Ελλάδα αποτελέσματα.\n12 Οκτωβρίου 1990, ως υπουργός Εσωτερικών, τότε, ο Σόιμπλε παραβρίσκεται σε προεκλογική εκδήλωση στο Όπεναου.\nΕίναι ο κύριος ομιλητής.\nΤη στιγμή που ανέβαινε στο βήμα να μιλήσει ακούστηκαν τρεις πυροβολισμοί.\nΗ μια σφαίρα τραυμάτισε τον σωματοφύλακά του, οι άλλες δυο εκείνον. Μια στο πρόσωπο, μια στη σπονδυλική στήλη.\nΜεταφέρεται εσπευσμένα στο νοσοκομείο όπου μαθαίνει ότι δεν πρόκειται να περπατήσει ποτέ ξανά.\nΗ σφαίρα κατέστρεψε τον τρίτο θωρακικό σπόνδυλο. Ολική παράλυση από τη μέση και κάτω.\nΔράστης ο 37χρονος Ντίετερ Κάουφμαν, ένας άνθρωπος ψυχικά ασθενής.\nΓιατί θέλησε να δολοφονήσει τον Σόιμπλε; Γιατί επί 7 χρόνια του έστελνε επιστολές διαμαρτυρίας στο υπουργείο Εσωτερικών, καταγγέλλοντας ότι ραδιοκύματα του προκαλούσαν αφόρητους πόνους.\nΔεν πήρε ποτέ απάντηση.\nΠροσπάθησε να κινηθεί νομικά κατά της κυβέρνησης. Δεν κατάφερε τίποτα.\nΚαι αποφάσισε να πάρει την κατάσταση στα χέρια του, όπως είπε στην απολογία του.\nΩς γνώσιος Γερμανός, δεν το έβαλε κάτω.\nΕπέστρεψε στην πολιτική σκηνή το 1991 ως πρόεδρος της Χριστιανοδημοκρατικής Ένωσης.\nΣιγά σιγά έγινε ένα από τα πιο σημαντικά πρόσωπα της Γερμανίας. Το 2005, η Άνγκελα Μέρκελ του έδωσε τα κλειστά της οικονομικής πολιτικής της Γερμανίας, στο εσωτερικό και το εξωτερικό.\nΤα αποτελέσματα γνωστά πιά.\nΠολλοί τον κατηγορούν για την κατρακύλα του ευρώ και την κατάσταση στην ευρωζώνη. Και το θέμα είναι ότι σημαντικές διαφορές στην πολιτική που ασκεί έχει και η ίδια η Άνγκελα Μέρκελ!\nΑς ελπίσουμε ότι στην περίπτωση του κυρίου Σόιμπλε δε θα ισχύσει η πασίγνωση πια ρήση του Γκάρι Λίνεκερ πως “στο τέλος, νικούν πάντα οι Γερμανοί”.\nFiled Under: Επικαιροτητα Tagged With: νοσοκομειο, οικονομια, Σοιμπλε


Αποχαιρετισμός στον Δημήτρη Μαρωνίτη από το Εθνικό Θέατρο - Θεατρομανία | Παραστάσεις, διαγωνισμοί, κριτικές\nΑρχική Νέα Αποχαιρετισμός στον Δημήτρη Μαρωνίτη από το Εθνικό Θέατρο\nΑποχαιρετισμός στον Δημήτρη Μαρωνίτη από το Εθνικό Θέατρο\nΈνα από τα πιο σημαντικά γεγονότα της προσωπικής μου ζωής των τελευταίων ετών υπήρξε η γνωριμία μου με τον Δημήτρη Μαρωνίτη. Αφορμή στάθηκε η παράσταση της «Ιλιάδας», που σκηνοθέτησα το 2013, σε δική του μετάφραση. Εκεί ξεκίνησε και το δώρο της ανεκτίμητης φιλίας του που κράτησε έως και σήμερα-μέρα του θανάτου του.\nΠενθώ και θα πενθώ ατελείωτα, μαζί με πολλούς άλλους συνεργάτες μου από τον κόσμο του θεάτρου και από τον κόσμο του πνεύματος, το θάνατο ενός ανθρώπου που κατάφερε να γίνει βαθιά αγαπητός, χωρίς ποτέ να προσπαθήσει έστω και στο ελάχιστο να γίνει αρεστός. Η βαθιά του γνώση, η εύστοχη ματιά του, η αυθεντική του σκέψη και η τρυφερή του χειρονομία στιγμάτισαν τη γνωριμία μας.\nΟ Μαρωνίτης υπήρξε γενναιόδωρος ως άνθρωπος, γέρων με νεανική ψυχή, έτοιμος να αποδεχτεί την τόλμη όπου την συναντούσε.\nΘα παραμείνει παρών στα Ελληνικά Γράμματα.\nΘα παραμείνει παρών στη ζωή μου.\nΈφυγε από τη ζωή σε ηλικία 87 ετών ο Δημήτρης Μαρωνίτης, ένας από τους σημαντικότερους διανοούμενους και στοχαστές της εποχής μας. Ο Πρόεδρος, τα μέλη του Διοικητικού Συμβουλίου και ο Καλλιτεχνικός Διευθυντής του Εθνικού Θεάτρου εκφράζουν την οδύνη τους για την απώλεια του σπουδαίου δασκάλου, μεταφραστή και δοκιμιογράφου, που τίμησε με την παρουσία και το έργο του τον πνευματικό κόσμο της χώρας.\nΤο Εθνικό Θέατρο ήταν ιδιαίτερα συνδεδεμένο με τον Δημήτρη Μαρωνίτη, καθώς τα τελευταία χρόνια παρουσίασε στις σκηνές του μεταφράσεις που έφεραν την σφραγίδα της διάνοιάς του. Δεν είναι μόνο η εμβληματική μετάφραση της «Αντιγόνης», που θα ακουστεί σε λίγες μέρες στο αρχαίο θέατρο της Επιδαύρου, αποτυπώνοντας την ουσιαστική σχέση του Μαρωνίτη με το αρχαίο κείμενο και τη θεατρική του διάσταση. Είναι, επίσης, οι πρόσφατες αναγνώσεις της «Ιλιάδας» και της «Οδύσσειας», όπου ζωντάνεψαν οι μοναδικές σε εγκυρότητα, έμπνευση και ποιότητα μεταφράσεις του, οι οποίες υπήρξαν για τον εκλιπόντα έργο ζωής πάνω στα 2 κορυφαία ομηρικά έπη. Είναι τέλος και η συμμετοχή του ως Παιδαγωγού στην «Ηλέκτρα» του Σοφοκλή, που παρουσιάστηκε το 1998 στην Επίδαυρο, σε έναν ρόλο όπου το όριο ανάμεσα στην υπόκριση και την πραγματικότητα ήταν συνειδητά ρευστό.\nΛίγα λόγια για τον Δημήτρη Μαρωνίτη\nΟ Δημήτρης Μαρωνίτης γεννήθηκε και μεγάλωσε στη Θεσσαλονίκη. Φοίτησε στο Πειραματικό Σχολείο της πόλης και συνέχισε σπουδάζοντας στη Φιλοσοφική Σχολή του Αριστοτελείου Πανεπιστημίου.\nΕν συνεχεία, συμπλήρωσε τις μεταπτυχιακές του σπουδές στη Δυτική Γερμανία με υποτροφία από το ίδρυμα «Humboldt Stiftung», δίπλα στον γνωστό ελληνιστή Walter Marg. Το 1962 έλαβε το διδακτορικό του δίπλωμα από το Αριστοτέλειο Πανεπιστήμιο όπου και δίδαξε Αρχαία Ελληνικά από το 1963 έως το 1968 ως εντεταλμένος υφηγητής στη Φιλοσοφική Σχολή.\nΚατά τη διάρκεια της επταετίας η δράση του ενοχλούσε το καθεστώς με συνέπεια να βρίσκεται συχνά έγκλειστος στα κρατητήρια της Θεσσαλονίκης και της Αθήνας. Οι 8 μήνες του εγκλεισμού του από τις αρχές του 1973 μέχρι τη γενική αμνήστευση άφησαν το σημάδι τους στη «Μαύρη γαλήνη», ένα κείμενο που γράφτηκε στο κελί, σε φθαρμένες χαρτοπετσέτες. Το κείμενο πρωτοδημοσιεύτηκε τον Οκτώβριο του 1973 στο 8ο και τελευταίο τεύχος του περιοδικού «Η Συνέχεια», και πρόσφατα, το 2007, από τις εκδόσεις Το Ροδακιό.\nΜετά την χούντα επανήλθε και παρέμεινε καθηγητής από 1975 έως το 1996. Επισκέπτης καθηγητής σε πανεπιστήμια της Γερμανίας, Αυστρίας, Κύπρου και των ΗΠΑ. Από το 1994 έως το 2001 ήταν πρόεδρος και γενικός διευθυντής του Κέντρου Ελληνικής Γλώσσας, που εδρεύει στη Θεσσαλονίκη. Υπήρξε επίσης συντονιστής του προγράμματος «Αρχαιογνωσία και Αρχαιογλωσσία στη Μέση Εκπαίδευση», στο πλαίσιο του Κέντρου Εκπαιδευτικής Έρευνας.\nΕκτός όμως από Πανεπιστημιακός Δάσκαλος ο Δ. Ν. Μαρωνίτης υπήρξε και πολυγραφότατος σαν αρθρογράφος: από το Φεβρουάριο του 1971 που δημοσιεύτηκε στο ΒΗΜΑ το πρώτο του άρθρο με τίτλο «Σημείο αναφοράς» δεν σταμάτησε να δημοσιεύει ανελλιπώς άρθρα. Το 1970 συμμετείχε με το κείμενο «Υπεροψία και μέθη» (Ο ποιητής και η ιστορία) που είναι μια φιλολογική μελέτη για το ποίημα «Δαρείος» του Καβάφη, στο τόμο «Δεκαοχτώ κείμενα».\nΈγραψε βιβλία, μονογραφίες, και άρθρα για τον Όμηρο, τον Ησίοδο, τον Σοφοκλή, τον Ηρόδοτο, τον Αλκαίο, τη Σαπφώ, που, εν μέρει ή εν όλω, μετέφρασε. Προέχουν φυσικά οι συντελεσμένες μεταφράσεις της «Οδύσσειας» και της «Ιλιάδας».\nΑσχολήθηκε επίσης με αρκετούς νεοέλληνες ποιητές και πεζογράφους. Εξέδωσε μελετήματα για τον Γεώργιο Σεφέρη, τον Τίτο Πατρίκιο, τον Γιάννη Ρίτσο, τον Οδυσσέα Ελύτη, τον Τάκη Σινόπουλο και τον Μίλτο Σαχτούρη. Από τις προηγούμενες γενιές είχε εκδώσει μελετήματα για τον Διονύσιο Σολωμό και τον Κ.Π. Καβάφη. Από τις νεώτερες γενιές είχε ασχοληθεί με τον Γιώργο Χειμωνά.\nΤο 2014 κυκλοφόρησε από τις εκδόσεις Άγρα το βιβλίο του «Έπος και δράμα. Από το χθες στο αύριο».\nΕίχε διατελέσει καλλιτεχνικός διευθυντής του Κ.Θ.Β.Ε, από τις 3 Νοεμβρίου 1989 έως τις 12 Σεπτεμβρίου 1990.\nΠροηγούμενο άρθροΤο ΚΘΒΕ αποχαιρετά τον Δ. N. Μαρωνίτη\nΕπόμενο άρθροΦεστιβάλ Αθηνών & Επιδαύρου - Νέες δραματουργίες: Πόσο πολιτική είναι η σύγχρονη ελληνική σκηνή;


Μέθοδος Project και προσχολική εκπαίδευση Εκδόσεις Μεταίχμιο Βιβλιοπωλείο Λεμόνι\n"Young Investigators: The Project Approach in the Early Years" (Πρωτότυπος τίτλος στα αγγλικά)\nΣυγγραφή: ·Judy Harris - Helm\nJudy Harris - Helm\nΜετάφραση: ·Αθηνά Βεργιοπούλου\nVergiopoulou, Athina ¹\nΕπιμέλεια: · Κώστας Χρυσαφίδης\nΥπεύθυνος Σειράς: ·Νώντας Παπαγεωργίου\nΈκδοση: Οκτώβριος 2002 από "Μεταίχμιο"\nΣελ.:237 (24χ17), Μαλακό εξώφυλλο, ISBN: 960-375-430-7\nΘέμα: "Εκπαίδευση, Προσχολική"\nΆλλοι τίτλοι από Lilian Katz\nΘέμα του βιβλίου αυτού είναι η μέθοδος project, γνωστή και ως βιωματική-επικοινωνιακή διδασκαλία, που σκοπό έχει να βοηθήσει τα παιδιά προσχολικής ηλικίας να μάθουν ανάγνωση και γραφή, μέσα από δραστηριότητες, κατασκευές και επισκέψεις. Η μέθοδος αυτή εφαρμόστηκε για πρώτη φορά στις Ηνωμένες Πολιτείες και στη συνέχεια εξαπλώθηκε στην Ευρώπη. Το βιβλίο έχει κατά κύριο λόγο πρακτικό χαρακτήρα, θέλοντας να χρησιμεύσει ως οδηγός για τους δασκάλους που θα θελήσουν να εφαρμόσουν τη μέθοδο project. Συμπληρώνεται από πλούσιο φωτογραφικό και εικαστικό υλικό.\n(2012) Η μέθοδος project στην προσχολική και πρωτοσχολική εκπαίδευση, Μεταίχμιο


Phivos Nicolaides: Στρατηγικές χειραγώγησης από τα Μ.Μ.Ε.\nΟ πλανήτης σήμερα βιώνει μια εκ θεμελίων καταβαράθρωση αρχών και αξιών. Ηθική κατάπτωση και αποπροσανατολισμό των ανθρώπων και στροφή προς μια άκρατη καταναλωτική μανία. Για να θυμηθούμε τον Τσόμσκι, ο σύγχρονος άνθρωπος βρίσκεται μέσα σ’ ένα εφιαλτικό πλέγμα που δεν μπορεί να αντιληφθεί τις παγίδες χειραγώγησής του, ιδιαίτερα από τα Μέσα Μαζικής Επικοινωνίας.\nΠολύς λόγος γίνεται για τις δέκα στρατηγικές χειραγώγησης από τα ΜΜΕ, όπως τις εξηγεί ο μεγάλος διανοητής, φιλόσοφος και γλωσσολόγος Νόαμ Τσόμσκι, παρόλο ότι ο ίδιος δηλώνει ότι δεν τις συνέταξε σε μια τέτοια λίστα, αλλά για ερμηνείες των όσων έχω γράψει εδώ κι εκεί». Αξίζει, όντως, να τις σχολιάσουμε:\n«Tο θεμελιώδες στοιχείο του κοινωνικού ελέγχου είναι η στρατηγική της απόσπασης της προσοχής που έγκειται στην εκτροπή της προσοχής του κοινού από τα σημαντικά προβλήματα και τις αποφασισμένες από τις οικονομικές και πολιτικές ελίτ αλλαγές μέσω της τεχνικής του κατακλυσμού συνεχόμενων αντιπερισπασμών και ασήμαντων πληροφοριών. Η στρατηγική της απόσπασης της προσοχής είναι επίσης απαραίτητη για να μην επιτρέψει στο κοινό να ενδιαφερθεί για απαραίτητες γνώσεις στους τομείς της επιστήμης, της οικονομίας, της ψυχολογίας, της νευροβιολογίας και της κυβερνητικής. «Διατηρήστε την προσοχή του κοινού αποσπασμένη, μακριά από τα αληθινά κοινωνικά προβλήματα, αιχμάλωτη θεμάτων που δεν έχουν καμία σημασία. Διατηρήστε το κοινό απασχολημένο, τόσο πολύ ώστε να μην έχει καθόλου χρόνο για να σκεφτεί - πίσω στο αγρόκτημα, όπως τα υπόλοιπα ζώα».\n«Η στρατηγική της αναβολής» είναι ένας άλλος τρόπος για να γίνει αποδεκτή μια αντιλαϊκή απόφαση είναι να την παρουσιάσουν ως «επώδυνη και αναγκαία», εξασφαλίζοντας τη συγκατάβαση του λαού τη δεδομένη χρονική στιγμή και εφαρμόζοντάς τη στο μέλλον. Είναι πιο εύκολο να γίνει αποδεκτή μια μελλοντική θυσία απ' ό,τι μία άμεση. Αυτό δίνει περισσότερο χρόνο στο κοινό να συνηθίσει στην ιδέα των αλλαγών και να τις αποδεχτεί με παραίτηση όταν φτάσει το πλήρωμα του χρόνου.\nΗ διατήρηση του κοινού στην άγνοια και στη μετριότητα είναι ένα άλλο πολύ σοβαρό ζήτημα. Μέσα από τα Μ.Μ.Ε. καθημερινά διακηρύσσονται οδηγίες ζωής και διαχείρισης. Κάντε το κοινό να είναι ανήμπορο να κατανοήσει τις μεθόδους και τις τεχνολογίες που χρησιμοποιούνται για τον έλεγχο και τη σκλαβιά του. «Η ποιότητα της εκπαίδευσης που δίνεται στις κατώτερες κοινωνικές τάξεις πρέπει να είναι η φτωχότερη και μετριότερη δυνατή, έτσι ώστε το χάσμα της άγνοιας μεταξύ των κατώτερων και των ανώτερων κοινωνικών τάξεων να είναι και να παραμένει αδύνατον να γεφυρωθεί».\nΩς κατακλείδα είναι η ενθάρρυνση του κοινού να είναι ικανοποιημένο με τη μετριότητα. «Προωθήστε στο κοινό την ιδέα ότι είναι της μόδας να είσαι ηλίθιος, χυδαίος και αμόρφωτος. Κάντε τα άτομα να πιστέψουν ότι αυτά και μόνον αυτά είναι ένοχα για την κακοτυχία τους, εξαιτίας της ανεπάρκειας της νοημοσύνης τους, των ικανοτήτων ή των προσπαθειών τους».\nPosted by Phivos Nicolaides at 11/22/2012 06:12:00 PM


Ο «αντάρτης» (από την Κοζάνη) με τα τριαντάφυλλα | δημοκρατία\nΟ «αντάρτης» (από την Κοζάνη) με τα τριαντάφυλλα\nΤι σχέση μπορεί να έχει ο Γιώργος Κασαπίδης με το ροδέλαιο, το ροδόνερο και το ομώνυμο γλυκό του κουταλιού, που γίνονται εσχάτως ανάρπαστα στις αγορές του εσωτερικού, αλλά και του εξωτερικού; Και όμως ο «γαλάζιος» που ήταν ο μοναδικός βουλευτής της Ν.Δ. που στην ψηφοφορία της Τετάρτης δεν τήρησε την κομματική γραμμή θεωρείται ένας από τους πρωταγωνιστές της προώθησης προϊόντων με βάση το βιομηχανικό τριαντάφυλλο, που άρχισαν να καλλιεργούνται στο Βόιο Κοζάνης εδώ και περίπου 7 χρόνια.\nΟι πρώτες καλλιέργειες ξεκίνησαν το 2005 και το 2009 έγινε η πρώτη απόσταξη, καθώς απαιτούνται τέσσερα χρόνια για την παραγωγή, ενώ το 2009 ιδρύθηκε ο Αγροτικός Συνεταιρισμός Αρωματικών Φυτών Βοΐου Κοζάνης.\nΜάλιστα δεν είναι λίγοι στην περιοχή που θυμούνται τον νεαρό «γαλάζιο» βουλευτή να δίνει το «παρών» στην εποχή της συγκομιδής των τριαντάφυλλων, που είναι από τα μέσα Μαΐου έως τα μέσα Ιουνίου, και στην πρωινή συλλογή από τους παραγωγούς, που γίνεται τα ξημερώματα, έτσι ώστε να μη χάσουν καθόλου από το λάδι τους λόγω της έκθεσης στον ήλιο. Οπως ακριβώς έκανε την Τετάρτη στη Βουλή, δηλώνοντας «παρών» στην κρίσιμη ψηφοφορία για το πολυνομοσχέδιο.\nΠολλοί μίλησαν για την κοζανίτικη έκπληξη, αλλά μάλλον πρόκειται γι’ αυτούς που δεν γνωρίζουν τον 42χρονο βουλευτή, που σε όλες τις κρίσιμες ψηφοφορίες είχε ψηφίσει με μεγάλη δυσκολία υπέρ των μνημονιακών μέτρων.\nΑνθρωπος και βουλευτής χαμηλών τόνων, ο Κασαπίδης σπάνια απασχόλησε την πολιτική επικαιρότητα με πολιτικές δηλώσεις. Η έδρα του ήταν πάντα ο νομός του, αλλά και ο τομέας της αγροτικής πολιτικής, όπου από το 2009 είχε οριστεί από τον Αντώνη Σαμαρά τομεάρχης. Γεωπόνος ο ίδιος, ασχολήθηκε ιδιαίτερα με τον συγκεκριμένο τομέα και όχι μόνο για τα βιομηχανικά τριαντάφυλλα. Το σκάνδαλο με τις γαλακτοβιομηχανίες ήταν ένα ζήτημα που ο ίδιος κυνηγούσε από παλιά, ενώ ακόμη και σήμερα το θέμα αυτό βρίσκεται ψηλά στην ατζέντα των κοινοβουλευτικών του δραστηριοτήτων. Μάλιστα σε μια από τις τελευταίες του επισκέψεις στον περιφερειάρχη Δυτικής Μακεδονίας Γιώργο Δακή τού παρουσίασε μια πρόταση για την ανάπτυξη της εκτροφής γουνοφόρων ζώων στη Δυτική Μακεδονία.\nΟ ανεξάρτητος πλέον βουλευτής γεννήθηκε στην Κοζάνη το 1971. Είναι πτυχιούχος της Σχολής Γεωτεχνικών Επιστημών του ΑΠΘ, απ’ όπου αποφοίτησε το 1996, και κάτοχος μεταπτυχιακού διπλώματος του ίδιου πανεπιστημίου στην αγροτική οικονομία. Παράλληλα με την έναρξη των μεταπτυχιακών του σπουδών ανέλαβε την επιμέλεια και την παρουσίαση σε κανάλι της Κοζάνης της τηλεοπτικής εκπομπής «Αναζητώντας τη Δήμητρα», με αντικείμενο αγροτικά και περιβαλλοντικά θέματα. Εναν χρόνο αργότερα ανέλαβε και την επιμέλεια του ρεπορτάζ αγροτικής και περιβαλλοντικής πολιτικής για το δελτίο ειδήσεων του ίδιου καναλιού.\nΠρωτοεκλέχτηκε βουλευτής το 2004 επί Κώστα Καραμανλή, ενώ το 2009 στήριξε διακριτικά, αλλά με σαφήνεια τον Αντώνη Σαμαρά στις εσωκομματικές εκλογές. Η αντιπαλότητά του με τον Μιχάλη Παπαδόπουλο (ο έτερος βουλευτής του νομού της Ν.Δ.) ήταν παλιά και έντονη και δεν οφειλόταν μόνο στο ότι ο τελευταίος αποτελούσε έναν από τους πιο σταθερούς πολιτικούς φίλους της Ντόρας Μπακογιάννη στην Ελλάδα. Οταν το 2007 ο Κώστας Καραμανλής όρισε τον Παπαδόπουλο υφυπουργό Αγροτικής Ανάπτυξης (δηλαδή στην ειδικότητα του Κασαπίδη) οι σχέσεις του με το καραμανλικό περιβάλλον διαταράχθηκαν σφόδρα. Αντίθετα σταθερές και ιδιαίτερα στενές ήταν πάντοτε οι σχέσεις του με την Εκκλησία, καθώς θεωρείται άνθρωπος με βαθιά πίστη στον Θεό και στην Ορθοδοξία.\nΟ αστός σε στιλ Ψωμιάδης που επιστρέφει κάθε Σαββατοκύριακο στην πατρίδα του\nΕπανεκλέχτηκε άνετα ως πρώτος βουλευτής στον νομό Κοζάνης στις εκλογές του 2009 αλλά και του 2012. Ισως και γιατί θεωρείται βουλευτής που δεν επιθυμεί να παίζει σε κεντρικό επίπεδο, αλλά προσέχει ιδιαίτερα την εκλογική του περιφέρεια. Είναι κάθε Σαββατοκύριακο στον νομό Κοζάνης και δεν αφήνει εκδήλωση για εκδήλωση στην οποία να μην παρευρίσκεται. Γι’ αυτό και οι αντίπαλοί του τον χαρακτηρίζουν ως την «αστική έκδοση του Παναγιώτη Ψωμιάδη». Εσχάτως, πάντως, έχει ανοίξει μια αντιπαλότητα με τους συνεταιριστές, καθώς στηρίζει με κάθε τρόπο την προσπάθεια εξυγίανσης του συνεταιριστικού κινήματος που επιχειρεί να κάνουν στον χώρο το τελευταίο διάστημα η ηγεσία του υπουργείου Αγροτικής Ανάπτυξης αλλά κι ο αναπληρωτής υπουργός Μάξιμος Χαρακόπουλος, με τον οποίο διατηρεί καλές σχέσεις.\nΓιατί ψήφισε «παρών» στο πολυνομοσχέδιο; Ακούγονται πολλά σενάρια. Μάλιστα, μερικοί σημειώνουν με νόημα ότι κάποια πρόσφατα περιστατικά στην εκλογική του περιφέρεια, με αποδοκιμασίες προς το πρόσωπό του, τον επηρέασαν στην απόφασή του, καθώς είναι βουλευτής που κινείται συνέχεια ανάμεσα στους πολίτες. Ο ίδιος δηλώνει ότι με το «παρών» δεν ήθελε να κάνει ζημιά στη Ν.Δ., στην οποία -όπως λέει- εξακολουθεί να ανήκει, και ότι συνεχίζει να στηρίζει τον Αντώνη Σαμαρά ως τη μοναδική αξιόπιστη λύση για τα σημερινά προβλήματα της Ελλάδας. Θεωρεί, πάντως, ότι τα μέτρα είναι άδικα και ότι πρέπει να υπάρξουν κάποιες αλλαγές έτσι ώστε να αποκατασταθούν οι αδικίες που έχουν γίνει στην Ελλάδα.


NGK SPARK PLUG: Συμβουλές για να αποφύγετε παγίδες στην ανάφλεξη\nΠώς να αποφύγετε τη ρύπανση από αιθάλη στα μπουζί\nΑυτός είναι μακράν ο πιο κοινός τύπος προβλήματος στα μπουζί. Δυστυχώς, τέτοιες απαιτήσεις εγγύησης απορρίπτονται, επειδή η ρύπανση από αιθάλη συμβαίνει λόγω εξωτερικών παραγόντων και όχι κατασκευαστικών σφαλμάτων. Όταν ένα μπουζί έχει επικαθίσεις, η μύτη του μονωτή στο άκρο σπινθηρισμού καλύπτεται με μία ξένη ουσία, όπως καύσιμο, λάδι ή αιθάλη, με αποτέλεσμα ο κινητήρας να σβήνει ή να μην ξεκινά. «Αντί να γεφυρώσει το διάκενο του ηλεκτροδίου και να σπινθηρίσει κανονικά, όπως θα έπρεπε, αυτή η επίστρωση διευκολύνει το ρεύμα από τη μύτη του μονωτή να διαρρέει πίσω στο μεταλλικό κέλυφος και να γειώνεται», εξηγεί ο Kai Wilschrei, Senior Manager του τμήματος Technical Service Aftermarket EMEA της NGK SPARK PLUG EUROPE.\n«Οι συνηθισμένοι λόγοι γι’ αυτό περιλαμβάνουν τη λάθος θερμική αγωγιμότητα του μπουζί, τη μη βέλτιστη διαδικασία καύσης του κινητήρα και κακές συνθήκες λειτουργίας, όπως η συνεχής οδήγηση, με χαμηλή ταχύτητα και οι σύντομες διαδρομές» εξηγεί ο ειδικός. «Για παράδειγμα, ένα μπουζί πρέπει να φτάσει σε θερμοκρασία 450°C, πριν αρχίσει να αυτοκαθαρίζεται με την καύση των αποθέσεων αιθάλης. Οι συχνές σύντομες διαδρομές και η συνεχής οδήγηση με χαμηλή ταχύτητα, ωστόσο, έχουν ως αποτέλεσμα το μπουζί να μην μπορεί να φτάσει σε αυτήν την κρίσιμη θερμοκρασία, δημιουργώντας τις ιδανικές συνθήκες για τη ρύπανση», προειδοποιεί.\nΕυτυχώς, όμως, υπάρχουν πολλές προφυλάξεις που μπορεί να ληφθούν για να αποφευχθεί αυτό. O ειδικός συνιστά «να είστε βέβαιοι ότι το μείγμα αέρα / καυσίμου του κινητήρα είναι σωστό, να ελέγχετε τακτικά τα εξαρτήματα του συστήματος ανάφλεξης, όπως μπουζοκαλώδια, πολλαπλασιαστές και καπάκια, για σημάδια φθοράς, να οδηγείτε σε υψηλότερες ταχύτητες για μεγαλύτερα χρονικά διαστήματα κάθε τόσο, και να χρησιμοποιείτε μπουζί που έχει τη σωστή θερμική αγωγιμότητα.»\nΕίναι ενδιαφέρον, όπως αποκαλύπτει, πως μερικά από τα μολυσμένα μπουζί που έχουν επιστραφεί ως εγγυήσεις λειτουργούν τέλεια, μόλις καθαριστούν. «Αυτό αποδεικνύει τον καθοριστικό ρόλο που μπορούν να διαδραματίσουν οι προαναφερθέντες εξωτερικοί παράγοντες, τόσο για τα μπουζί, όσο και για τη συνολική υγεία του κινητήρα. Η απλή αντικατάσταση ενός μολυσμένου μπουζί από ένα νέο μπορεί να λύσει το πρόβλημα προσωρινά, αλλά, στην πραγματικότητα, απλώς το αναβάλλει για αργότερα», σημειώνει ο ίδιος.\nΗ σωστή ροπή είναι ζωτικής σημασίας\nΜία άλλη συνήθης αιτία για τη μη έγκριση της εγγύησης οφείλεται στη λανθασμένη ροπή σύσφιξης κατά την τοποθέτηση. Εάν η ροπή σύσφιξης είναι πολύ χαμηλή, υπάρχει κίνδυνος απώλειας συμπίεσης και υπερθέρμανσης του μπουζί. Επιπλέον, ο μονωτής και τα ηλεκτρόδια μπορεί επίσης να υποστούν ζημιά, λόγω υπερβολικών κραδασμών.\nΑπό την άλλη πλευρά, εάν η ροπή είναι πολύ υψηλή, το μεταλλικό κέλυφος του μπουζί θα καταπονείται υπερβολικά, αυξάνοντας την πιθανότητα να αστοχήσει ή να τραβήξει. Το τράβηγμα μπορεί να προκαλέσει διαταραχές στην απαγωγή θερμότητας. Η υπερθέρμανση, η τήξη των ηλεκτροδίων, ακόμη και η αστοχία του κινητήρα είναι άλλα πιθανά αποτελέσματα.\n«Είναι σημαντικό να σφίξετε ένα μπουζί στην καθορισμένη γωνία ή ροπή σύσφιξης», επισημαίνει ο κ. Wilschrei. «Αρχικά, καθαρίστε τις οπές των μπουζί από λιπαντικά, βρωμιά και υπολλείματα. Στη συνέχεια, βιδώστε το μπουζί σφιχτά έως ότου πατήσει η ροδέλα στην κυλινδροκεφαλή. Βιδώστε το μπουζί με ένα ροπόκλειδο με την καθορισμένη ροπή. Εάν χρησιμοποιείτε ένα τυπικό κλειδί, γυρίστε το μπουζί στην υποδεικνυόμενη γωνία», αναφέρει.\nΗ χρήση ενός ροπόκλειδου κατάλληλου για την τοποθέτηση, είναι ένας ακόμη σημαντικός παράγοντας που συχνά παραβλέπεται. «Ένα τέτοιο κλειδί εξασφαλίζει ότι το μπουζί θα βιδώσει με ασφάλεια», εξηγεί ο κ. Wilschrei. «Η χρήση κλειδιού κακής ποιότητας μπορεί να σπάσει τον κεραμικό μονωτή κατά την τοποθέτηση, οδηγώντας τον κινητήρα σε ρετάρισμα», μας πληροφορεί.\nΕίναι επίσης σημαντικό να θυμάστε ότι σε ορισμένα οχήματα, είναι απαραίτητη η χρήση ειδικών εργαλείων για τη σωστή τοποθέτηση των μπουζί. «Το τμήμα εγγυήσεων λαμβάνει έναν ολοένα αυξανόμενο αριθμό μπουζί τύπου ZKBR7A-HTU, με απαίτηση κάλυψης σε κατάσταση εγγύησης, διότι είχαν αστοχήσει. Όλα αυτά τα μπουζί είχαν τοποθετηθεί είτε σε κινητήρες BMW N43 (4κύλινδρος), είτε N53 (6κύλινδρος)», ενημερώνει ο ειδικός. «Σε αυτούς τους συγκεκριμένους κινητήρες, ωστόσο, τα μπουζί τοποθετούνται υπό γωνία μεγαλύτερη από 5°. Η τοποθέτηση του μπουζί σε αυτούς τους συγκεκριμένους κινητήρες μπορεί να γίνει μόνο με μπουζόκλειδο με ειδική άρθρωση. Οι δοκιμές που πραγματοποιήσαμε στα μπουζί που επιστράφηκαν έδειξαν ότι αυτό το υποχρεωτικό εργαλείο δεν είχε χρησιμοποιηθεί, γεγονός που, δυστυχώς, μας έκανε να απορρίψουμε τις αξιώσεις εγγύησης», αναφέρει.\nΑφαίρεση και τοποθέτηση προθερμαντήρα\nΗ υπερβολική θερμότητα λόγω διαρροής καυσίμου από τα μπεκ ψεκασμού, η υπερβολική τάση που προκαλείται από ελαττωματικό ρυθμιστή, ή βρωμιά στην οπή των προθερμαντήρων, είναι μερικοί από τους πιο συνηθισμένους λόγους για την κακή λειτουργία του προθερμαντήρα στους κινητήρες ντίζελ. Αυτό θα απαιτήσει την αντικατάστασή του, η οποία επίσης ενδεχομένως να προκαλέσει προβλήματα. Σύμφωνα με τον κ. Wilschrei, ωστόσο, οποιαδήποτε ζητήματα μπορούν εύκολα να αποφευχθούν, εάν ακολουθήσουμε τα σωστά προληπτικά μέτρα. «Όταν πρέπει να αντικατασταθεί ένας προθερμαντήρας, συνιστάται η εφαρμογή συνθετικού λαδιού κινητήρα γύρω από κάθε προθερμαντήρα και ιδανικά να το αφήσετε να διεισδύσει για τουλάχιστον μία εβδομάδα. Αυτό μειώνει τον κίνδυνο διάτμησης και διευκολύνει την αφαίρεση», σημειώνει.\n«Κατά την έναρξη της αφαίρεσης των προθερμαντήρων, προθερμάνετε τον κινητήρα, καθώς οι προθερμαντήρες χαλαρώνουν πιο εύκολα, όταν ο κινητήρας είναι ζεστός, και χρησιμοποιήστε ένα κατάλληλο ροπόκλειδο που να είναι ικανό να μετρήσει και τη ροπή κατά το ξέσφιγμα. Μόλις αφαιρεθεί ο προθερμαντήρας, χρησιμοποιήστε ένα αλεζουάρ στο οποίο έχετε τοποθετήσει γράσο χωρίς σιλικόνη για να καθαρίσετε την οπή και να αδειάσετε τις εναποθέσεις αιθάλης. Τέλος, τοποθετήστε βιδώνοντας με το χέρι τους καινούργιους προιθερμαντήρες στις θέσεις τους και σφίξτε χρησιμοποιώντας ένα σωστά ρυθμισμένο ροπόκλειδο», συνιστά.\nΤα οφέλη των δοκιμών της εγγύησης\nΑν και ο έλεγχος που διενεργείται σε περιπτώσεις εγγύησης παίζει σημαντικό ρόλο, όσον αφορά τον εντοπισμό της πηγής της αστοχίας, για τον κ. Wilschrei, παρέχει επιπλέον οφέλη. «Φυσικά μας επιτρέπει να βελτιώσουμε την ποιότητα των προϊόντων μας, αλλά επίσης μας βοηθά να εκπαιδεύουμε τους πελάτες μας για το πώς να εξοικονομούν χρήματα διατηρώντας τα συστήματα ανάφλεξης των αυτοκινήτων τους σε καλή κατάσταση», αναφέρει.\n«Για όποιον επιθυμεί να μάθει περισσότερα, θα συνιστούσα ανεπιφύλακτα να επισκεφτεί το TekniWiki (www.tekniwiki.com), την πλατφόρμα τεχνικών πληροφοριών της NGK SPARK PLUG. Αυτός ο διαδραστικός κόμβος παρέχει λεπτομερείς και κατανοητές πληροφορίες σχετικά με τη συντήρηση, την αφαίρεση και την τοποθέτηση όλων των προϊόντων της εταιρείας μας», επισημαίνει.


Αναζωογόνηση Ωοθηκών με RPR – Materna Care\nΑναζωογόνηση Ωοθηκών με RPRIoannis Gryparis2017-10-11T10:50:20+00:00\nΑναζωογόνηση Ωοθηκών – Ενδομητρίου με RPR\nΜια νέα και επαναστατική θεραπεία για γυναίκες με πρόωρη ωοθηκική ανεπάρκεια, πρόωρη εμμηνόπαυση, ή ανταποκρινόμενες πτωχά σε πρόκληση ωορρηξίας, είναι το PRP (Platelet Rich Plasma) ή αλλιώς Πλάσμα Πλούσιο σε Αιμοπετάλια. Πρόκειται για αυτόλογο (της ιδίας της ασθενούς) πλάσμα υψηλής συγκέντρωσης σε αιμοπετάλια. Προέρχεται από το αίμα της γυναίκας μετά από επεξεργασία στο εργαστήριο. Περιέχει πολλαπλάσια συγκέντρωση αιμοπεταλίων και αυξητικούς παράγοντες όπως: PDGF, TGF-β, bFGF,IGF-1, IGF-2, VEGF, EGF, HGF, CTGF, KGF και άλλες χημοκίνες και κυτταροκίνες. Οι πρωτεΐνες αυτές συμμετέχουν ενεργά στην επούλωση και στην αναγέννηση των ιστών, στην αγγειογένεση, στον έλεγχο της φλεγμονής και στη διαφοροποίηση και πολλαπλασιασμό των κυττάρων.\nΘεραπείες με PRP χρησιμοποιούνται με επιτυχία από το 2004 σε τομείς όπως η οδοντιατρική, η ορθοπεδική, η δερματολογία και τελευταία στην αισθητική και πλαστική χειρουργική. Δεδομένης της αναγεννητικής της δράσης, θα μπορούσαμε να συμπεράνουμε πως η θεραπεία με PRP είναι δυνατόν, μέσω της νεοαγγείωσης και της επούλωσης που προκαλεί, να αναστρέψει μια τυχόν δυσλειτουργία της περιεμμηνοπαυσιακής ή και εμμηνοπαυσιακής ωοθήκης οδηγώντας σε αναγέννηση και επαναλειτουργία αυτής.\nΗ μέθοδος είναι ασφαλής καθώς το βιολογικό υλικό προέρχεται από το αίμα της εκάστοτε γυναίκας, χωρίς πρόσμιξη ξένων συνθετικών ουσιών . Δεν υπάρχει δηλαδή κίνδυνος μετάδοσης ασθένειας. Χρησιμοποιείται εδώ και χρόνια στη θεραπεία τραυματισμένων ιστών (δέρματος, οστών, μυών κ.α.) προς επούλωση, χωρίς παρενέργειες.\nΗ διαδικασία περιλαμβάνει σε πρώτο στάδιο τη λήψη αίματος από τη γυναίκα και την εργαστηριακή επεξεργασία. Μόλις ετοιμαστεί το εναιώρημα (μετά από μία ώρα περίπου), σε δεύτερο στάδιο γίνεται έγχυση αυτού στην ωοθήκη με τη βοήθεια διακολπικού υπερηχογραφήματος. Μια διαδικασία όμοια με την ωοληψία. Η ένεση του PRP ενδο-ωοθηκικά είναι μια τεχνική που δύναται να γίνει και χωρίς αναισθησία.\nΟι γυναίκες με πρόωρη ωοθηκική ανεπάρκεια\nΜετά την έγχυση PRP, σε διάστημα από 1-3 έως 6 μηνών, γίνονται μετρήσεις FSH, LH, E2 και AMH αίματος καθώς και υπερηχογράφημα ωοθηκών προκειμένου να παρατηρηθεί η αποτελεσματικότητα της μεθόδου.\nΠαράλληλα με το PRP ωοθηκών, σε ερευνητικό στάδιο τελείται και PRP ενδομητρίου με την ίδια τεχνική. Σκοπός μας είναι η αύξηση της δεκτικότητας του ενδομητρίου και η μεγιστοποίηση του ποσοστού εμφύτευσης των εμβρύων. Αναμένονται τα αποτελέσματα για να ενταχθεί στην κλινική πράξη.\nΚαθώς η επιστήμη εξελίσσεται, αντιλαμβανόμαστε ότι είμαστε στην ευχάριστη θέση να προσφέρουμε ρεαλιστικές ελπίδες για επίτευξη εγκυμοσύνης σε μια ομάδα γυναικών που έχουν συνηθίσει είτε να απογοητεύονται από τις επισκέψεις τους σε κέντρα εξωσωματικής, είτε να τους γίνεται λόγος για υιοθεσία ή δωρεά ωαρίων. Οι γυναίκες αυτές πλέον έχουν τη δυνατότητα να αναζητήσουν το όνειρο της μητρότητας με το δικό τους γενετικό υλικό. Επικοινωνήστε μαζί μας σήμερα αν ανήκετε στις γυναίκες αυτές και ενημερωθείτε υπεύθυνα για την αποτελεσματικότητα της μεθόδου.


ΧΡΗΣΤΟΣ ΜΑΝΩΛΟΠΟΥΛΟΣ- “ΔΙΟΦΑΝΤΟΣ’: ΤΟ ΣΧΟΛΙΚΟ ΒΙΒΛΙΟ ΣΤΗΝ ΤΑΞΗ ΚΑΙ ΤΗΝ ΩΡΑ ΤΟΥ… - Logistics & Management\nΟ Χρήστος Μανωλόπουλος, διευθυντής εκδόσεων στο Ινστιτούτο Τεχνολογίας Υπολογιστών και Εκδόσεων «Διόφαντος», παρουσιάζει το έργο της αναδιάρθρωσης στην εφοδιαστική αλυσίδα, το οποίο απέσπασε το τρίτο βραβείο στα Βραβεία Αριστείας για τα Logistics 2014.\nΟ ΔΙΕΥΘΥΝΤΗΣ ΕΚΔΟΣΕΩΝ ΤΟΥ ΙΝΣΤΙΤΟΥΤΟΥ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ» ΜΑΣ ΕΞΗΓΕΙ ΠΩΣ ΜΠΟΡΕΙ ΜΙΑ ΔΗΜΟΣΙΑ ΥΠΗΡΕΣΙΑ ΕΝ ΕΤΕΙ 2014 ΝΑ ΕΙΝΑΙ ΛΕΙΤΟΥΡΓΙΚΗ, ΑΠΟΔΟΤΙΚΗ ΚΑΙ ΝΑ ΒΡΑΒΕΥΕΤΑΙ ΓΙ’ ΑΥΤΟ.\nΗ αναδιοργάνωση της εφοδιαστικής αλυσίδας των σχολικών συγγραμμάτων και η εξομάλυνση της διανομής τους στα σχολεία όλης της επικράτειας είναι ένα δύσκολο κι εξαιρετικά πιεστικό καθήκον του Ινστιτούτου Τεχνολογίας Υπολογιστών και Εκδόσεων «Διόφαντος» (ΙΤΥΕ). Δεν είναι όμως το μόνο…\nΣύμφωνα με τον επίσημο ιστότοπο του I.T.Y.E., το Ινστιτούτο είναι «ερευνητικός και τεχνολογικός φορέας με σκοπό την έρευνα και την αποτελεσματική αξιοποίηση των τεχνολογιών της πληροφορίας και των επικοινωνιών». Ιδιαίτερη έμφαση δίνεται στον τομέα της εκπαίδευσης, με την ανάπτυξη και εφαρμογή των συμβατικών και ψηφιακών μέσων στην εκπαίδευση και τη διά βίου μάθηση, την έκδοση έντυπου και ηλεκτρονικού εκπαιδευτικού υλικού, τη διοίκηση και διαχείριση του Πανελλήνιου Σχολικού Δικτύου, καθώς και την υποστήριξη της οργάνωσης και λειτουργίας των ηλεκτρονικών υποδομών του Υπουργείου Παιδείας και όλων των εκπαιδευτικών μονάδων.\nΣε μια εποχή που η δημόσια διοίκηση αντιμετωπίζει σοβαρά προβλήματα από την έλλειψη προσωπικού και τα μειωμένα κονδύλια που επέφεραν τα μνημόνια, ο συγκεκριμένος δημόσιος φορέας καλείται να διαχειριστεί ένα σύνθετο και ογκώδες έργο υπό εξαιρετικά ιδιαίτερες συνθήκες.\nΌπως υποστηρίζει ο βραβευμένος με το τρίτο Βραβείο Αριστείας στα Logistics 2014 Χρήστος Μανωλόπουλος, διευθυντής εκδόσεων στο Ινστιτούτο, η δράση του φορέα είναι σημαντική όπως «είναι σημαντική η αύξηση της ωφέλειας του τελικού χρήστη, που είναι ο μαθητής, σε μια εποχή μάλιστα που τα δημόσια αγαθά έχουν αλλάξει χαρακτήρα».\nΑπό το 2011, όταν ο «Διόφαντος» ανέλαβε την παραγωγή και τη διανομή των σχολικών βιβλίων, υιοθετήθηκε μια σειρά μέτρων όπως η μείωση του τιράζ, η αύξηση της ποιότητας του τελικού προϊόντος, η αποπληρωμή των προμηθευτών, η μείωση του συνολικού κόστους παραγωγής και η γρήγορη εκκαθάριση οικονομικών εκκρεμοτήτων· τα μέτρα αυτά άλλαξαν την αρνητική εικόνα του παρελθόντος.\nΗ διεύθυνση εκδόσεων του ΙΤΥΕ έλαβε επίσης σειρά μέτρων για τη διαχείριση της εφοδιαστικής αλυσίδας, με επίκεντρο τη σύγχρονη αποθήκη των 11.500 παλετοθέσεων, και ήταν αυτά τα μέτρα που έδωσαν τελικά το βραβείο στο συγκεκριμένο φορέα.\nΈνα παράδειγμα: «Καθιερώσαμε σύστημα bar coding στην παλέτα προκειμένου να περιορίσουμε τις αστοχίες» λέει Χρ. Μανωλόπουλος, που βλέπει τη (δημόσια) αποθήκη του να λειτουργεί πλέον χωρίς τα πολλά προβλήματα του παρελθόντος, ενώ η δημιουργία σύγχρονου e-shop για ιδιώτες και βιβλιοπώλες επέτρεψε ακόμα μεγαλύτερη ευελιξία στο όλο σύστημα.\nΟ Βασίλειος Μπαρμπαγιάννης πρόεδρος του ΣΥΝΔΔΕ&L (δεξιά) βραβεύει το Χρήστο Μανωλόπουλο, του Ινστιτούτου Τεχνολογίας Υπολογιστών και Εκδόσεων «Διόφαντος».\nΗ λειτουργία του Διόφαντου\nΗ καινοτομία στο ΙΤΥΕ συνίσταται σε τρεις παράγοντες, που είναι: α) η ορθή παραγγελία, β) η οργάνωση των αποθηκών και γ) η συσκευασία. Η Διεύθυνση Εκδόσεων έχει οργανώσει μια σειρά απαραίτητων διαδικασιών, μεταξύ των οποίων είναι οι παρακάτω:\n* Υπολογισμός των αναγκών σε αντίτυπα ανά τίτλο και ανά σχολική μονάδα. Ο υπολογισμός πραγματοποιείται από εξειδικευμένο λογισμικό που αξιοποιεί τα δεδομένα της καρτέλας σχολείου «Ε-survey» και παράγει την «παραγγελία σχολείου», δηλαδή το σύνολο αντιτύπων ανά τίτλο που θα λάβει η σχολική μονάδα, βάσει του μαθητικού της δυναμικού.\n* Εκπόνηση και υλοποίηση της διαδικασίας παραγωγής των σχολικών βιβλίων (αγορά χάρτου και εκτύπωση -βιβλιοδεσία).\n* Οργάνωση και επίβλεψη της διαδικασίας συσκευασίας του συνόλου των βιβλίων. Η συσκευασία πραγματοποιείται ανά «παραγγελία σχολείου».\n* Οργάνωση, συντονισμός και επίβλεψη της διαδικασίας διανομής των βιβλίων στα σχολεία και τα κέντρα διανομής των επιμέρους νομών της χώρας. Οι συσκευασμένες «παραγγελίες σχολείου» αποστέλλονται στα Κέντρα Διανομής πανελλαδικά. Στη συνέχεια τα Κέντρα Διανομής αποστέλλουν σε κάθε σχολική μονάδα τις συσκευασμένες παραγγελίες της.\nΣτη συνέντευξη που ακολουθεί και η οποία παραχωρήθηκε αμέσως μετά τη βράβευση, ο Χρ. Μανωλόπουλος και δημοσιεύτηκε αρχικά στην έντυπη έκδοση του περιοδικού Logistics & Management.\nΗ μεγάλη αποθήκη του Διόφαντου γεμάτη σχολική εγχειρίδια που πρέπει να διοχετεύονται γρήγορα και με ασφάλεια σε όλα τα σχολεία της χώρας.\nL&M Τι σημαίνει για την επόμενη ημέρα του Διόφαντου αυτή η βράβευση;\nΧρήστος Μανωλόπουλος Είναι ένα ηθικό κίνητρο για να συνεχίσουμε, γιατί έχουμε προσπαθήσει πολύ, έχουμε υπερβεί τους εαυτούς μας. Εμείς επιτελούμε ένα δημόσιο σκοπό και για το λόγο αυτό είναι σημαντικό να έχουμε ηθική επιβράβευση. Η δουλειά μας έχει να κάνει με αυτό που θα λέγαμε «κοινωνική αναπαραγωγή» κι όχι με επιχειρηματικό ανταγωνισμό. Βεβαίως πρέπει να είμαστε ανταγωνιστικοί, κι αυτό είναι που προσπαθήσαμε να προβάλουμε μέσα από αυτή τη συμμετοχή μας.\nΕκτός από την περίοδο πριν από την έναρξη της σχολικής χρονιάς, τι ακριβώς κάνετε το υπόλοιπο διάστημα του χρόνου;\n- Έχουμε δραστηριότητα όλο το χρόνο. Για να φτάσουν τα βιβλία στα σχολεία στις αρχές Σεπτεμβρίου, εμείς εργαζόμαστε ουσιαστικά 18 μήνες πριν. Ακολουθούμε δημόσιες διαδικασίες οι οποίες είναι, συνήθως, χρονοβόρες,. Άρα φροντίζουμε εκ των προτέρων να έχουμε τελειώσει το προπαρασκευαστικό κομμάτι πριν τα Χριστούγεννα, έτσι ώστε αμέσως μετά να περάσουμε στην παραγωγή, η οποία διαρκεί 6 μήνες. Θα πρέπει να λάβετε υπόψη σας ότι η διανομή γίνεται σταδιακά, για να διευκολύνεται η αποθήκη. Αυτή τη στιγμή που μιλάμε, στέλνουμε βιβλία στο Αιγαίο· η αποστολή ξεκίνησε ανά βαθμίδα.\nΔηλαδή μιλάμε για μια «κυκλική» εφοδιαστική αλυσίδα;\n- Ακριβώς! Τον άλλο μισό χρόνο προετοιμάζουμε τις λειτουργίες της επόμενης περιόδου και ταυτόχρονα ενισχύουμε τις διαδικασίες μας. Για να αξιοποιήσουμε μάλιστα το συσκευαστήριο, κατά τη μικρή διάρκεια του νεκρού διαστήματος των λειτουργιών μας, συζητάμε με ιδιωτικές εταιρείες για συνεργατική εκμετάλλευση. Είναι ένα κοινό πρότυπο λειτουργίας και μπορεί να χρησιμοποιηθεί από διάφορες εταιρείες. Αυτό το διάστημα συζητάμε τα διαδικαστικά· είμαστε φορέας ιδιωτικού δικαίου με δημόσιο χαρακτήρα.\nΘα υπάρχει σχολικό βιβλίο τα επόμενα χρόνια;\n-Αν δούμε το θέμα από τεχνολογική άποψη, είναι σίγουρο ότι τα επόμενα χρόνια το βιβλίο θα δεχτεί μια μετεξέλιξη. Θα περάσει στην ψηφιακή μορφή· αυτή τη στιγμή ζούμε μια δεύτερη «επανάσταση Γουτεμβέργιου». Για να αφομοιώσουν οι κοινωνίες αυτή την αλλαγή θα χρειαστεί χρόνος. Εμείς αναπτύσσουμε ψηφιακό οπλοστάσιο για να συμπληρώσουμε τις υπηρεσίες που προσφέρουμε στο έντυπο κομμάτι. Δεν πιστεύουμε όμως ότι μέσα σε 10-15 χρόνια θα μάθουμε να λειτουργούμε μέσα σε απόλυτα ψηφιακό περιβάλλον· το χαρτί είναι ακόμα μέσα στο DNA μας. Ακόμα και τα εγγόνια μας θα έχουν βιβλία…\nΘα υπάρξουν όμως αλλαγές…\nΑσφαλώς, το βιβλίο θα αλλάξει μορφή. Εμείς για παράδειγμα, έχουμε ψηφιοποιήσει όλο το υλικό μας, και στόχος μας είναι να έχουμε κάθε βιβλίο και σε e-book. Παιδιά με προβλήματα στο να μεταφέρουν βάρος στην πλάτη τους, θα μπορούν να χρησιμοποιούν την ψηφιακή μορφή των βιβλίων.\nΗ τσάντα του γιου μου μερικές ημέρες είναι ασήκωτη…\n-Το γνωρίζουμε… Κάνουμε μια προσπάθεια να αλλάξουμε το χαρτί των σχολικών βιβλίων για να γίνουν ελαφρύτερα και να χωρίσουμε το βιβλίο της χρονιάς σε 2-3 τόμους. Είναι πολλά πράγματα που θέλουμε να κάνουμε…


iPhone 7: Δείτε το σε βίντεο και φωτογραφίες δίπλα από το iPhone 6 - GadgetCY.com\nJuly 17, 2016 July 17, 2016 Menelaos M 0 Comment iphone 7\nΔεν είναι η πρώτη φορά που γράφουμε για διαρροές που αφορούν το iPhone 7 και το μεγαλύτερο iPhone 7 plus, είναι όμως η πρώτη φορά που ένα βίντεο από αξιόπιστη πηγή έρχεται στο φως. Η διαρροή για ακόμα μια φορά από τον Steve Hemmerstoffer AKA @onleaks του NoWhereElse.\nΌπως ήταν αναμενόμενο, αυτή η τελευταία διαρροή επιβεβαιώνει για μια ακόμη φορά ότι το iPhone 7 δεν θα έχει μεγάλες διαφορές από τον προκάτοχό του, που δεν είναι άλλο από το iPhone 6s. Οι αλλαγές είναι κυρίως αισθητικές όπως για παράδειγμα οι γραμμές για τις κεραίες.\nΔείτε αν θέλετε να δείτε το βίντεο απευθείας στο NoWhereElse (κλικ εδώ)\n← Pokemon GO: Διαθέσιμο και επίσημα στην Κύπρο!\nAirPods: Η Apple ετοιμάζει νέα ακουστικά; →


Γιάννης Στουρνάρας: Ο πιο μοναχικός άνθρωπος στην Ελλάδα – AmaliadaNews.gr\nΓιάννης Στουρνάρας: Ο πιο μοναχικός άνθρωπος στην Ελλάδα\nΜια τρύπα στο παράθυρο του γραφείου του Ελληνα υπουργού Οικονομικών Γιάννη Στουρνάρα χαλά όλη την εικόνα. Είναι δελεαστικό να πούμε πως είναι ένα ακόμη δυσάρεστο αποτέλεσμα της λιτότητας καθώς στο πρόσωπό του απεικονίζεται το χρέος της χώρας και ίσως δεν μπορεί να αντέξει οικονομικά για να το επισκευάσει.\nΟ ίδιος βέβαια επιμένει ότι η κρίση δεν έχει καμία σχέση με την απόφασή του να μην επισκευάσει το παράθυρο. Κρατάει την «τρύπα» ως ενθύμιο του 2010 όταν διαδηλωτές πετούσαν πέτρες σπάζοντας το παράθυρο.\nΟ Γιάννης Στουρνάρας είναι η κεντρική φιγούρα της οικονομικής δίνης στην Ελλάδα, είναι 56 ετών, καθηγητής οικονομικών και έχει… συνδεθεί με τα πιο επώδυνα για τους πολίτες μέτρα. Απολύσεις, αυξήσεις φόρων, μειώσεις μισθών και συντάξεων είναι μόνο μερικά από τα μέτρα που επιβλήθηκαν για να βγει η χώρα από τα δημοσιονομικά προβλήματα.\nΠρόσφατα ο τσάρος της οικονομίας βρέθηκε στο στόχαστρο καθώς με εντολή του ξοδεύτηκαν 1500 ευρώ για την ανακαίνιση γραφείων του υπουργείου. Μάλιστα οι newyorkers αναφέρθηκαν σε δημοσίευμα ελληνικής εφημερίδας που χαρακτήρισε τον Στουρνάρα «σπάταλο». Ο ίδιος γέλασε λέγοντας πως το γραφείο του είχε να ανακαινιστεί από την πρώτη κυβέρνηση του Μπους.\nΟ Στουρνάνας σύμφωνα πάντα με το δίο δημοσίευμα έχει δεχτεί σκληρή και ανελέητη κριτική από τους πολιτικούς του αντιπάλους. Ο Θεόδωρος Πελαγίδης οικονομολόγος και φίλος του υπουργού λέει: «Δεν υπάρχει φιλία. Ο Γιάννης είναι ολομόναχος».\nΤο 2010, μια συμμαχία διεθνών πιστωτών γνωστή και ως τρόικα-η Ευρωπαϊκή Επιτροπή, η Ευρωπαϊκή Κεντρική Τράπεζα και το Διεθνές Νομισματικό Ταμείο συμφώνησαν να διασώσουν την Ελλάδα με το ποσό των 110 δισ. ευρώ με την προϋπόθεση ότι η ίδια η χώρα θα έκανε τα αδύνατα δυνατά για να πειθαρχήσει και να εφαρμόσει τους όρους δανειοδότησης. Στη συνέχει η Ελλάδα συμφώνησε με την τρόικα και σεδεύτερο πακέτο μέτρων. Από τη στιγμή που ο Αντώνης Σαμαράς έγινε πρωθυπουργός το καλοκαίρι του 2012, η Ελλάδα εξακολουθεί να ζει ως «η τελευταία σοβιετική οικονομία». Ο φουσκωμένο? ? δημόσιος τομέας ήταν εθισμένος σε υπέρογκους μισθούς και συντάξεις και η φοροδιαφυγή είχε γίνει το εθνικό άθλημα της χώρας.\nΟ Σαμαράς, που αντιπροσωπεύει το κόμμα της Νέας Δημοκρατίας, εξελέγη με την υπόσχεση – δέσμευση να βγάλει τη χώρα από το αδιέξοδο. Για το υπουργείο Οικονομικών επέλεξε τον Γιάννη Στουρνάρα, ένανεκπαιδευμένο οικονομολόγο. Ο Στουρνάρας θεωρείται «τεχνοκράτης» και όχι πολιτικός. Η τρόικα απαίτησε από αυτόν σκληρά μέτρα και μεταρρυθμίσεις που μόνο ένας τεχνοκράτης θα μπορούσε να επιβάλλει.\nΜέσα σε λίγες ώρες από την ανάληψη των καθηκόντων του, τον Ιούλιο του 2012, ο Στουρνάρας βρέθηκε σε ένα τραπέζι να διαπραγματεύετια με τος τροϊκανούς οι οποίοι δεν έπαψαν λεπτό να ζητούν περισσότερα ανταλλάγματα.\nΧωρίς τα δισεκατομμύρια ευρώ, η Ελλάδα κινδύνευε να βγει από την ευρωζώνη. Ο Στουρνάρας πίστευε πως μια τέτοια εξέλιξη θα οδηγούσε στην κατάρρευση των ελληνικών τραπεζών και οι πολίτες θα ξεκινούσαν «ακόμα και λεηλασίες στασούπερ μάρκετ».\nΟ Στουρνάρας λίγο μετά την ανάληψη των καθηκόντων του είχε πει: «Δεν μπορούμε να ζητήσουμε τίποτα από τους πιστωτές μας αν δεν πάρουμε μέτρα και δεν είμαστε αξιόπιστοι απέναντί τους».\nΟι διαπραγματεύσεις με την τρόικα κράτησαν πέντε μήνες. Το Νοέμβριο του 2012 , οι Ευρωπαίοι υπουργοί οικονομικών συγκεντρώθηκαν στις Βρυξέλλες για μια σειρά δραματικών συνεδριάσεων.\nΣτο Βέλγιο, ο Στουρνάρας διαπραγματεεύταν διαρκώς. Δύο μέρες ήταν άυπνος. Η συνέχεια δραματική. Μεταξύ των συνεδριάσεων ενημέρωνε τον Σαμαρά για τα ανταλλάγματα αλλά και για τα μέτρα που θα έπρεπε να παρθούν για να κατευνάσει τους ταμίες των Βρυξελών. Το συλλογικό νομοσχέδιο περιελάμβανε μεταξύ άλλων, αύξηση του ορίου ηλικίας συνταξιοδότησης, δραστικές μειώσεις συντάξεων.\nΣτις 27 Νοεμβρίου, η τρόικα ανακοίνωσε ότι θα προσωρήσει στον επόμενο γύρο των δανείων . Η Ελλάδα θα παραμείνει στην Ευρωζώνη. Η απόφαση αυτή ήταν μια νίκη για τον Στουρνάρα και ένα βήμα προς τα εμπρός.\n← Από κόσκινο οι Χρυσαυγίτες βουλευτές με εντολή Σαμαρά!\nΑνακοίνωση των Νέων ΣΥΡΙΖΑ για τη φασιστική δολοφονία του Παύλου Φύσσα →


, Συντάκης στο magdasnews.gr - Σελίδα 1760 από 1760\nΚΑΛΗΜΕΡΑ ΣΤΟΝ ΣΚΑΪ\nNews Room M - 21/01/2012 0\nΑπό εδώ και πέρα θα σας λέμε καλημέρα από τον ΣΚΑΙ κάθε Σαββατοκύριακο . Σήμερα ξεκινήσαμε και ευχαριστούμε πολύ όλους τους φίλους που...\nNews Room M - 19/01/2012 0\nΤα cobόσπιτα είναι κτίσματα με το μικρότερο δυνατό οικολογικό και οικονομικό κόστος. Φτιάχνονται με τα χέρια σαν γλυπτά, από υλικά του...\nΤην πλήρη απελευθέρωση του ωραρίου των φαρμακείων με μία απλή δήλωση, θα επιτρέπει η τροπολογία που προστέθηκε στο πολυνομοσχέδιο του υπουργείου Οικονομικών, που αναμένεται...\nΗ μεγαλύτερη ελεύθερη πτώση.\nΣτις 16 Αυγούστου 1960, ο Joseph Kittinger ανέβηκε στα 102,800 πόδια (31,333 μέτρα) με αερόστατο και... πήδηξε. Ήταν σε ελεύθερη...\nΟ Atlantic Ocean Road με μήκος 8,3 χλμ βρίσκεται στο χωριό Henningsvær, στη Νορβηγία κι ενώνει τα νησάκια της περιοχής. Θεωρείται...\nΦωσφορούχα κύματα στις ακτές του Σαν Ντιέγκο.\nΈνα εντυπωσιακό θέαμα αντικρίζουν όσοι επισκέπτονται την παραλιακή ζώνη της Κομητείας του Σαν Ντιέγκο στις Η.Π.Α.. Τα κύματα φωσφορίζουν ένα...\nΑν και είναι τα βιβλία μέσα σε αυτά τα κτήρια που τα καθιστούν ξεχωριστά,πολλοί από αυτούς τους στυλοβάτες της...\n1...1,7581,7591,760Σελίδα 1,760 από 1,760


Agioi Vavatsinias - Ιστορία\nΟι Αγίοι Βαβατσινιάς είναι χωριό της επαρχίας Λάρνακας, στα νότια του δάσους Μαχαιρά, 700 μέτρα πάνω από την επιφάνεια της θάλασσας. Πρόκειται για ένα από τα πιο όμορφα χωριά της Κύπρου, του οποίου τα σπίτια είναι σκαρφαλωμένα στις πλαγιές των καστανόχρωμων πυριγενών λόφων.\nΤο υψόμετρο και οι βαθιές κοιλάδες, που είναι προστατευμένες από τους ανέμους, βοηθούν την ανάπτυξη πολλών και ποικίλων καλλιεργειών. Εδώ καλλιεργούνται τ' αμπέλια, οι ψηλές κληματαριές, που δίνουν σκιά μπροστά στα σπίτια, οι ελιές, οι χαρουπιές, οι αμυγδαλιές, τα εσπεριδοειδή κι ιδιαίτερα οι μανταρινιές, οι συκιές, οι ροδιές, όλα σχεδόν τα οπωροφόρα και τα λαχανικά, ιδιαίτερα η μουριά, η γνωστή βαβατσινιά, από την οποία το χωριό πήρε το όνομά του.\nΗ κοινότητα γνώρισε αρκετές αυξομειώσεις του πληθυσμού της, Οι κάτοικοι από 260 το 1881, αυξήθηκε στους 325 το 1911, στους 339 το 1931 και στους 397 το 1960. Η μάστιγα της αστυφιλίας και της αποδημίας, κτύπησε και την κοινότητα, με αποτέλεσμα ο πληθυσμός να αρχίσει να μειώνεται και να φτάσει στους 203 το 1976, για να αυξηθεί και πάλι στους 244 το 1982. Στην τελευταία απογραφή του 2001, οι κάτοικοι ανέρχονταν στους 177.\nΕκκλησία και Αγίασμα Αγίων Αναργύρων\nΚάπου στο κέντρο, βρίσκεται η αμφικλινής τρίκλιτη εκκλησία του χωριού, αφιερωμένη στους Aγίους Αναργύρους, Κοσμά και Δαμιανό, χτίσμα του 1871, πάνω στη βάση μιας άλλης μικρότερης εκκλησίας. Το σκαλιστό τέμπλο του ναού είναι του 19ου αιώνα. Εκείνο που ιδιαίτερα εντυπωσιάζει σ' αυτή την εκκλησία, είναι μια ιταλική καρέκλα, απομεινάρι του 16ου αιώνα.\nΛίγο έξω από το χωριό, βρίσκεται το αγίασμα, όπου κατά την παράδοση οι Άγιοι Κοσμάς και Δαμιανός, συνήθιζαν να ποτίζουν τα άλογά τους. Πιστεύεται από τους κατοίκους του χωριού, πως το αγίασμα αυτό έχει θεραπευτικές ιδιότητες.\nΣτο χωριό βρίσκονται αρκετά καζάνια, για την κατασκευή της ζιβανίας, διατηρείται δε ακόμα ένας παλιός ληνός, που χρησιμοποιόταν για την παρασκευή ντόπιου κρασιού.\nΟι Άγιοι Βαβατσινιάς, φημίζονται για τα κεντήματά τους. Η ιστορία της κατασκευής των κεντημάτων, τύπου λευκαρίτικων, χάνεται στα βάθη των αιώνων. Κάπου 50 γυναίκες, ασχολούνται αποκλειστικά με τα κεντήματα, ενώ έμποροι κεντημάτων από το χωριό, για να ικανοποιήσουν τις ανάγκες των πελατών τους, εργοδοτούν γυναίκες από τα γειτονικά χωριά, ακόμα και από την πόλη της Λάρνακας.\nΗ κοινότητα για να κρατηθεί στις ρίζες της, δούλεψε τα ξυλοκάρβουνα, ανέπτυξε την βιοτεχνία των κεντημάτων, του ασημιού, του κρασιού και της ζιβανίας και καλλιέργησε σχεδόν κάθε δέντρο.\nΣτα πλαίσια του Σχεδίου Πιτσιλιάς, κατασκευάστηκαν το 1980 δύο φράγματα, χωρητικότητας 53.000 και 55.000 κ.μ. Αναμένεται έτσι να δημιουργηθεί αφενός αρκετό πράσινο, στα λιγοστά μικρά περβόλια της περιοχής, τα αραδιασμένα στις πλαγιές της στενής κοιλάδας, αφετέρου δε να αυξηθεί το μέσο κατά κεφαλή εισόδημα του χωριού.


Σεισμός 6,2 ρίχτερ στην Ινδία - Κόσμος - Athens magazine\nΣεισμός 6,2 ρίχτερ στην Ινδία\n28 Απριλίου 2021 07:54\nΈνας σεισμός μεγέθους 6,2 Ρίχτερ σημειώθηκε στην Ινδία, ο οποίος έγινε στο ομόσπονδο κράτος Ασάμ, βορειοδυτικά της χώρας, πανικοβάλλοντας πολλούς κατοίκους, που έσπευσαν να βγουν από τα σπίτια τους.\nΣυγκεκριμένα, σύμφωνα με το Ευρωμεσογειακό Σεισμολογικό Κέντρο (EMSC), ο σεισμός ήταν μεγέθους 6,2 βαθμών και σημειώθηκε σε μικρό εστιακό βάθος 10 χιλιομέτρων. Σύμφωνα με το αμερικανικό ινστιτούτο γεωλογικών μελετών (USGS), ο σεισμός ήταν μεγέθους 6 βαθμών και σημειώθηκε σε βάθος σχεδόν 29 χιλιομέτρων.\nΤέλος, σημειώθηκε στις 05:21 (ώρα Ελλάδας), κατά τη δεύτερη πηγή. Η εθνική υπηρεσία αντιμετώπισης καταστροφών της Ινδίας έχει λάβει αναφορές για θύματα και σοβαρές υλικές ζημιές. Παράλληλα, σεισμός σημειώθηκε και στο Ιράν.


*** ΞΕΝΟΔΟΧΕΊΑ ALBERGO SANTA CHIARA, ΡΏΜΗ ***\nVia Santa Chiara 21, Ρώμη, Ιταλία\nΤο ξενοδοχείο βρίσκεται στην καρδιά σε ιστορική περιοχή, κοντά σε Κολοσσαίο, Βασιλική του Αγίου Πέτρου και Roma. Αυτό το ξενοδοχείο σε παραδοσιακό στιλ άνοιξε το 1838 και ανακαινίστηκε πλήρως το 2007.\nΤο κέντρο της πόλης βρίσκεται 20 λεπτά οδικώς από το κατάλυμα. Έχει στάση του λεωφορείου καθώς και τον σταθμό του μετρό Σταθμός Μετρό Spagna δίπλα στο ξενοδοχείο.\nΑυτό το ξενοδοχείο βρίσκεται στην περιοχή Βατικανό, φημισμένη για καθεδρικό ναό και θέατρα.\nΌλα τα δωμάτια για μη καπνιστές περιλαμβάνουν superior single room και standard double room που έχουν τηλεόραση με επίπεδη οθόνη, ανεξάρτητη ρύθμιση κλιματισμού, πρέσα παντελονιών, δωρεάν Wi-Fi και μίνι μπαρ. Τα δωμάτια έχουν κλασική εσωτερική διακόσμηση και άνετη επίπλωση με ξύλινα έπιπλα.\nΜόλις σε 20-λεπτά θα φτάσετε στο σταθμό του τρένου Σταθμός Roma Termini. Το Hotel Albergo Santa Chiara είναι εύκολα προσβάσιμο από το Ciampino αεροδρόμιο που βρίσκεται περίπου 15 λεπτά οδικώς.\nΤο ξενοδοχείο παρέχει αποθήκευση αποσκευών, θυρίδα ασφαλείας και ανελκυστήρα καθώς και αίθουσα συναντήσεων και φωτοτυπικό για τις ανάγκες των πελατών.\nAlbergo Santa Chiara, Ιταλία\nΑθήνα Ξενοδοχείο - Art Gallery\nΑθήνα Ξενοδοχείο - ξενοδοχείο καρολίνα\nΒαρκελώνη Ξενοδοχείο - Gran Havana\nΒαρκελώνη Ξενοδοχείο - Soho\nΜιλάνο Ξενοδοχείο - Berna\nΝέα Υόρκη Ξενοδοχείο - The Jane\nΝτουμπάι Ξενοδοχείο - Jumeirah Al Qasr - Madinat Jumeirah\nΜιλάνο Ξενοδοχείο - C-hotels Atlantic\nΒαρκελώνη Ξενοδοχείο - Transit\nΝτουμπάι Ξενοδοχείο - Hyatt Place Baniyas Square\nΝέα Υόρκη Ξενοδοχείο - Crowne Plaza Times Square Manhattan\nΣιντέ Ξενοδοχείο - Blue Waters Club\nΝέα Υόρκη Ξενοδοχείο - Off Soho\nΜπανγκόκ Ξενοδοχείο - At Paradise By Compass Hospitality\nΜιλάνο Ξενοδοχείο - Aspromonte\nΜπανγκόκ Ξενοδοχείο - The Present Sathorn\nLisboa Πανδοχείο - At Ease Inn - Guest House\nLisboa Ξενοδοχείο - Marriott\nΜπανγκόκ Ξενοδοχείο - The Romn\nΜπανγκόκ Ξενοδοχείο - Nida Rooms Rambutri 147 Grand Palace\nΜπανγκόκ Θέρετρο - 14


Τι φταίει και γκριζάρουν τα μαλλιά πριν την ώρα τους - Open Magazine\nΣχεδόν όλοι φρικάρουν με την πρώτη άσπρη τρίχα που θα εντοπίσουν\nΑν και για έναν άντρα στα 20 και στα 30 του δεν είναι πολύ συνηθισμένο να αρχίσει να γκριζάρει, ωστόσο συμβαίνει. Και υπάρχουν τρεις βασικοί λόγοι που κάνουν τα μαλλιά να ασπρίζουν πριν την ώρα τους, εκτός της κληρονομικότητας.\nHashtags: #ΓΚΡΙΖΑ ΜΑΛΛΙΑ\nLifestyle / Ομορφιά\nΦτιάξε το δικό σου Hair scrub, για μαλλιά πιο υγιή από ποτέ\nΤα οφέλη και ο τρόπος για να το φτιάξεις μόνη σου\nΗ ζέστη και η υγρασία του καλοκαιριού μπορεί να καταστρέψουν και το καλύτερο μακιγιάζ\nΤα λάθη ομορφιάς που κάνεις και καταστρέφουν την συνολική εικόνα\nΜαλλιά Άνοιξη – Καλοκαίρι 2019 – Τάσεις της μόδας\nΘέλετε να κάνετε κάποια αλλαγή στο χρώμα των μαλλιών σας, συνυπολογίζοντας και τις προτάσεις των σχεδιαστών μόδας και των hairstylists; Μήπως θέλετε να τσεκάρετε κατά πόσο το χρώμα των μαλλιών σας συνάδει με τις τελευταίες;\nΈξυπνα και όμορφα χτενίσματα για τις ζεστές ημέρες του καλοκαιριού\nΓια να παραμείνεις κομψή όλο το καλοκαίρι!\n# ΓΑΜΟΣ # ΚΑΛΟΚΑΙΡΙ 2019 # ΚΑΛΟΚΑΙΡΙ # ΓΥΝΑΙΚΕΙΑ ΜΑΛΛΙΑ # BOTOX # ΜΑΚΙΓΙΑΖ # ΧΤΕΝΙΣΜΑ # ΓΚΡΙΖΑ ΜΑΛΛΙΑ # ΧΡΩΜΑ ΜΑΛΛΙΩΝ # ΑΝΟΙΞΗ ΚΑΛΟΚΑΙΡΙ 2019


Σόιμπλε: Ούτε η Μέρκελ, ούτε ο Ολάντ, ο Τσίπρας κράτησε την Ελλάδα στο ευρώ – Domino News\nΜε «παγωμένο αίμα», ο απερχόμενος Οικονομικών της Γερμανίας, Βόλφγκανγκ Σόιμπλε επαναφέρει θέμα «Grexit», αποποιείται ευθύνες για το «τσεκούρι» στις συντάξεις, ενώ αποκαλύπτει ότι είχε ευχηθεί στον Αλέξη Τσίπρα, να χάσει τις εκλογές!\nΣε μία αναλυτική συνέντευξή του στην Frankfurter Allgemeine Sonntagszeitung (FAS), ο κ. Σόιμπλε, προσπαθεί να διαμορφώσει την εικόνα του, καθώς αποχωρεί από το υπουργείο Οικονομικών, ρίχνοντας ευθύνες σε όλους τους άλλους, για τις δυσκολίες των προγραμμάτων, ακόμα και στην Καγκελάριό του Άγκελα Μέρκελ και τον πρώην Πρόεδρο της Γαλλίας, Φρανσουά Ολάντ!\nΣύμφωνα με τον ίδιο το Grexit ήταν η καλύτερη λύση για την Ελλάδα, καθώς όπως είπε, οι ίδιοι οι Έλληνες θα αποφασίσουν αν θέλουν να ανταποκριθούν στην προσπάθεια που απαιτείται για την παραμονή στο ευρώ ή αν προτιμούν να αποχωρήσουν, ώστε να βελτιώσουν την ανταγωνιστικότητά τους μέσω συνεχών υποτιμήσεων.\nΑπαντώντας σχετικά με το πότε σκέφτηκε να προτείνει την αποχώρηση της Ελλάδας από το ευρώ, είπε ότι αυτό έγινε «αρκετά νωρίς» γιατί, όπως λέει, πίστευε ότι «οι ίδιοι οι Έλληνες θα άντεχαν περισσότερο ένα ξαφνικό σοκ, παρά πολυετή προγράμματα περικοπών. Αλλά φυσικά αυτό θα το αποφασίσουν οι ίδιοι οι Έλληνες». Σχετικά με το δύσκολο καλοκαίρι του 2015 όταν το Grexit, έπεσε πραγματικά στο τραπέζι, ο κ. Σόιμπλε, απάντησε ότι «σχεδόν όλοι εμείς οι υπουργοί Οικονομικών (της ευρωζώνης) είχαμε τη γνώμη ότι αυτή θα ήταν η καλύτερη λύση για την Ελλάδα. Αλλά και πάλι: μόνο οι ίδιοι οι Έλληνες θα μπορούσαν να λάβουν μία τέτοια απόφαση».\nΉταν τελικά η καγκελάριος Άνγκελα Μέρκελ με τον Γάλλο πρόεδρο Φρανσουά Ολάντ που συμφώνησαν να κρατήσουν τη χώρα στην ευρωζώνη; ρώτησε ο Γερμανός δημμοσιογράφος τον κ. Σόιμπλε, για να πάρει την ξεκάθαρη απάντηση ότι «Όχι. Στο τέλος ήταν ο ίδιος ο Τσίπρας. Ο οποίος αποδέχθηκε τότε το αντίθετο από εκείνο που είχε υποσχεθεί προεκλογικά στους Έλληνες ψηφοφόρους. Το θυμάμαι καλά: είχε έρθει ήδη ως αρχηγός της αξιωματικής αντιπολίτευσης, εδώ, σε αυτό το γραφείο που μιλάμε κι εμείς».\nΕυχήθηκα στον Τσίπρα να… χάσει τις εκλογές!\nΓια το δύσκολο κλίμα του καλοκαιριού του 2015 και τις εκλογές που ακολούθησαν, ο κύριος Σόιμπλε είπε ότι ο Αλέξης Τσίπρας «εξήγγειλε έναν προεκλογικό αγώνα με την υπόσχεση ότι η Ελλάδα θα παραμείνει στο ευρώ, αλλά χωρίς όρους. Και τότε του απάντησα: Δεν μπορώ παρά να σας ευχηθώ να χάσετε τις εκλογές. Αυτή την υπόσχεση δεν θα καταφέρετε να την τηρήσετε. Κι έτσι έγινε. Όταν στην Ελλάδα οι τράπεζες ήταν κλειστές και τα ΑΤΜ δεν έβγαζαν χαρτονομίσματα, αναγκάστηκε να το αποδεχθεί και, ορθώς, να εκμαιεύσει εντολή για αλλαγή πολιτικής μέσω νέων εκλογών».\nΤώρα η Ελλάδα είναι σε καλό δρόμο\nΜετά την καταιγίδα, στην ελληνική Οικονομία έχει αρχίσει να φαίνεται μία χαραμάδα αισιοδοξίας και η εκτίμηση Σόιμπλε είναι ότι «η Ελλάδα βρίσκεται σε καλό δρόμο. Η χώρα έχει σοβαρές πιθανότητες να μπορεί να χρηματοδοτηθεί μόνη της στις αγορές. Γι αυτό δεν βοηθάει σήμερα μία συζήτηση για το αν θα ήταν καλύτερο το Grexit».\nΟ Γερμανός δημοσιογράφος ρώτησε και για τη σχέση του κ. Σόιμπλε, με τον Γάν(ν)η Βαρουφάκη. Σε αυτό το θέμα ο Βόλφγκανγκ Σόιμπλε δεν κρύβει καθόλου τη δυσαρέσκειά του, λέγοντας ότι «εκτός από μερικά μέσα ενημέρωσης, κανείς δεν παίρνει στα σοβαρά τον κύριο Βαρουφάκη. Έχει ήδη διηγηθεί τα πάντα. Και τα αντίθετά τους, επίσης. Και δεν ωφέλησε την ίδια του τη χώρα. Στις Βρυξέλλες είχαμε καλή συνεργασία με όλους τους Έλληνες υπουργούς Οικονομικών, και με τον σημερινό κάτοχο του αξιώματος, τον Ευκλείδη Τσακαλώτο, ο οποίος αυτοαποκαλείται μαρξιστής. Μπορείς να μιλήσεις μαζί του, παίρνεις σοβαρά υπόψη τα επιχειρήματά του».\nΓια την επί Βαρουφάκη εποχή, είπε ότι «όταν ήταν εδώ ο Βαρουφάκης καθόταν κάποιος δίπλα του, τον οποίο δεν γνωρίζαμε ακόμη. Μετά διαπιστώθηκε ότι ήταν ένα είδος επόπτη. Όταν κόμπαζε ο Βαρουφάκης ότι δεν είναι καν μέλος του ΣΥΡΙΖΑ, ο συνοδός του έλεγε εγώ όμως είμαι. Ήταν ο διάδοχός του, ο Τσακαλώτος. Ήταν καλύτερο για την Ελλάδα που αντικατέστησε τον Βαρουφάκης.»\nΕτικέτες: Breaking News, Frankfurter Allgemeine Sonntagszeitung, Ελλάδα, ευρώ, Σόιμπλε, Τσίπρας\nΑπρίλιος 20\t/ 2017\n«Λογικά» πρωτογενή πλεονάσματα ζητά η Λαγκάρντ για την Ελλάδα\nΣυνέδριο αρχών κατά του Καραμανλισμού


H ΓΕΡΜΑΝΙΔΑ ΚΑΓΚΕΛΑΡΙΟΣ ANGELA MERKEL ΕΠΙΣΚΕΦΤΗΚΕ ΤΗΝ ΕΚΘΕΣΗ ΑΥΤΟΚΙΝΗΤΟΥ ΤΗΣ ΦΡΑΝΚΦΟΥΡΤΗΣ ΚΑΙ ΕΞΕΦΡΑΣΕ ΤΗ ΣΤΗΡΙΞΗ ΤΗΣ ΣΤΙΣ ΕΓΧΩΡΙΕΣ ΑΥΤΟΚΙΝΗΤΟΒΙΟΜΗΧΑΝΙΕΣ, ΣΤΗΝ ΠΡΟΣΠΑΘΕΙΑ ΤΟΥΣ ΓΙΑ ΤΗ ΜΕΙΩΣΗ ΔΙΟΞΕΙΔΙΟΥ ΤΟΥ ΑΝΘΡΑΚΑ.\nΚΕΙΜΕΝΟ: ΚΩΝΤΑΝΝΤΙΝΟΣ ΖΩΓΛΟΠΙΤΗΣ, ΦΩΤ.: ΑΡΧΕΙΟ.\nΗ κα Angela Merkel επισκέφτηκε την έκθεση αυτοκινήτου της Φρανκφούρτης όπου μίλησε για την ανάγκη να βοηθηθεί η γερμανική αυτοκινητοβιομηχανία για τον περιορισμό των ρύπων και του διοξειδίου του άνθρακα. Οι Γερμανοί πρωτοστατούν, πλέον, στη δημιουργία πολλών νέων ηλεκτροκίνητων οχημάτων, καθώς αντιμετωπίζουν την πιθανότητα να πληρώσουν μεγάλα πρόστιμα για την υπέρβαση των ορίων που έχει θέσει η Ευρωπαϊκή Ένωση.\nΗ Γερμανίδα Καγκελάριος δήλωσε ότι υποστηρίζει την Ε.Ε. για τη μείωση των ρύπων και του διοξειδίου του άνθρακα και χαρακτήρισε «Ηράκλειο άθλο» τις προσπάθειες της εγχώριας αυτοκινητοβιομηχανίας. Όπως είπε: «Θέλουμε να στρέψουμε τη συμπεριφορά των ανθρώπων προς μια συγκεκριμένη κατεύθυνση. Η επιβολή προστίμων για το διοξείδιο του άνθρακα είναι ο σωστός τρόπος για να ξεκαθαρίσουμε ότι όλες οι νέες τεχνολογίες θα πρέπει να έχουν ως στόχο τη μείωσή του. Εάν το πράξουμε μακροπρόθεσμα και με υπεύθυνο τρόπο, θα υπάρξουν τα κατάλληλα κίνητρα για την ανάπτυξη τεχνολογιών προς αυτό τον σκοπό. Εάν κάποιος πιστεύει ότι η προστασία του περιβάλλοντος είναι καθήκον της ανθρωπότητας, και πιστεύω ότι είναι, τότε πρέπει να πληρώσουμε το κόστος γι’ αυτό. Διαφορετικά, θα χρειαστεί να πληρώσουμε ένα εντελώς διαφορετικό κόστος, πολύ ακριβότερα».\nΘυμίζουμε ότι μετά το σκάνδαλο «Dieselgate», που ταρακούνησε τον Όμιλο Volkswagen, τόσο ο Όμιλος BMW όσο και η Daimler αντιμετώπισαν προβλήματα με κατηγορίες για πειραγμένο λογισμικό στους κινητήρες τους, ώστε να δείχνουν μικρότερη εκπομπή ρύπων και διοξειδίου του άνθρακα απ’ ό,τι ίσχυε στην πράξη. Το αποτέλεσμα ήταν η μείωση των κερδών τους αλλά και η αλλαγή της κατασκευαστικής ατζέντας τους, προς την ηλεκτροκίνηση.\nΒάσει των στοιχείων που έχουν ανακοινωθεί, στη Γερμανία, ο τομέας της αυτοκινητοβιομηχανίας και των προμηθευτών αυτής απασχολεί περίπου 830.000 εργαζόμενους. Ο στόχος που έχει τεθεί από την κυβέρνηση της χώρας είναι να κυκλοφορούν 1.000.000 ηλεκτρικά αυτοκίνητα σε αυτή, ως το τέλος του 2020.


Πιο... «γενναιόδωρη» αναβάθμιση περίμενε η αγορά - ΧΡΗΜΑΤΙΣΤΗΡΙΟ ΑΘΗΝΩΝ - XrimaOnline.gr\nΠιο... «γενναιόδωρη» αναβάθμιση περίμενε η αγορά\nΧΡΗΜΑΤΙΣΤΗΡΙΟ ΑΘΗΝΩΝ UPD 14:37 13/02/20, 14:11\nΠιο… «γενναιόδωρη» αναβάθμιση των εκτιμήσεων της για την πορεία της ελληνικής οικονομίας περίμενε η εγχώρια χρηματιστηριακή αγορά.\nΑυτό επιβεβαιώνεται από το γεγονός ότι παρά την ανοδική αναθεώρηση της Κομισιόν, εντούτοις το ΧΑ δεν έχει αλλάξει πρόσημο, με τον ΓΔ να συνεχίζει να πιέζεται από τις τραπεζικές απώλειες.\nΤο μοναδικό «αντίβαρο» στο ταμπλό είναι η μετοχή της Coca-Cola, η οποία καταγράφει σημαντικά κέρδη μετά την ανακοίνωση των πολύ καλών αποτελεσμάτων της.\nΠιο αναλυτικά, στο ταμπλό, ο Γενικός Δείκτης καταγράφει απώλειες 0,57% στις 912,34 μονάδες, ενώ ο τζίρος είναι στα 35,58 εκατ. ευρώ και ο όγκος στα 15,2 εκατ. τεμάχια.\nΠτώση 0,09% καταγράφει και ο FTSE 25, στις 2.299,66 μονάδες, ενώ ο τραπεζικός δείκτης σημειώνει απώλειες 2,03% στις 822,91 μονάδες.\nΝα σημειωθεί ότι η αύξηση του τζίρου την Πέμπτη συνδέεται με έξι πακέτα που διακινήθηκαν στη μετοχή της Μοτοδυναμικής, σε τιμή μάλιστα πολύ χαμηλότερη της τρέχουσας.\nΕιδικότερα, διακινήθηκαν 1,65 εκατ. τεμάχια στα 1,38 ευρώ (η τρέχουσα είναι στα 1,60 ευρώ), αξίας 2,277 εκατ. ευρώ, τα οποία.\nΣτο «μέτωπο» των χειμερινών εκτιμήσεων της ΕΕ, γίνεται λόγος για ανάπτυξη 2,4%, αναθεωρημένη από 2,3% στις 7 Νοεμβρίου, αλλά κάτω από τον πήχη του ΥΠΟΙΚ, που είναι τοποθετημένος στο 2,8%.\nΠάντως, το αρνητικό κλίμα σήμερα στη Λεωφόρο Αθηνών ενισχύεται από τις απώλειες στις διεθνείς αγορές λόγω της αλματώδους αύξησης νεκρών και θυμάτων του κοροναϊού, που θερίζει στην Κίνα.\nΕπιστρέφοντας τώρα στο ταμπλό, Σαράντης και Ελλάκτωρ σημειώνουν απώλειες 3,77% και 3,30% αντίστοιχα, ενώ άνω του 2% είναι η πτώση σε Εθνική, Πειραιώς, Φουρλής, Μυτιληναίος, Βιοχαλκο, ΕΥΔΑΠ και Alpha Bank. Άνω του -1% κινούνται οι ΔΕΗ, ΓΕΚ Τέρνα και Eurobank.\nΉπια πτωτικά κινούνται οι ΑΔΜΗΕ, Ελληνικά Πετρέλαια, Titan, ΕΧΑΕ, Τέρνα Ενεργειακή και ΟΠΑΠ, ενώ στον αντίποδα, η Coca Cola σημειώνει κέρδη 2,50%. Ήπια ανοδικά κινούνται οι Jumbo, Motor Oil, Aegean, ΟΤΕ και Λάμδα, με τον ΟΛΠ να μην έχει μεταβολή.


Ξεχάσατε ανοικτό το μικρόφωνο κύριε Μεϊμαράκη… Πιπέρι! | Star.gr\nΞεχάσατε ανοικτό το μικρόφωνο κύριε Μεϊμαράκη… Πιπέρι!\nΜα, τώρα μόλις δεν λέγαμε για το λεξιλόγιο στο Κοινοβούλιο;;;\nΉταν μεγάλη η χθεσινή μέρα. Και η νύχτα, φυσικά, αφού η συζήτηση και η ψηφοφορία ξεκίνησαν νωρίς το πρωί και ολοκληρώθηκαν μετά τις 2 τα ξημερώματα.\nΗ κούραση ήταν δεδομένη και η ένταση επίσης. Είδαμε, εξάλλου, πολλούς βουλευτές ή αρχηγούς κομμάτων να μιλούν σε ιδιαίτερα υψηλούς τόνους, ενώ ειδικά μεταξύ του Ευάγγελου Βενιζέλου και του Αλέξη Τσίπρα οι τόνοι ανέβηκαν σε τόσο υψηλό επίπεδο που λίγο έλειψε να γίνει… μπαμ!\nΟ κ. Βενιζέλος, όμως, δεν ήταν ο μόνος Βαγγέλης που «τσακώθηκε» με τον Αλέξη Τσίπρα. Αρ��ετές φορές υπήρξε ένταση και μεταξύ του Αλέξη Τσίπρα και του Ευάγγελου Μεϊμαράκη. Ο αρχηγός της αξιωματικής αντιπολίτευσης διαφώνησε με τη διαδικασία της ψηφοφορίας που ανακοινώθηκε από τον κ. Μαρκογιαννάκη αργά χθες το βράδυ, προκαλώντας… εκνευρισμό με τις ενστάσεις του στον κ. Μεϊμαράκη!\nΜία, δύο, τρεις… ο κ. Μεϊμαράκης δεν άντεξε άλλο! Την ώρα που μιλούσε ο κ. Μαρκογιαννάκης, ξέχασε ότι δεν είχε κλείσει το μικρόφωνο και… εκσφενδόνισε μερικά γαλλικά! Σε ποιόν; Στον κ. Τσίπρα, εκτιμούν αρκετοί. Τι ακριβώς είπε; Ακούστε μόνοι σας γιατί… δεν μας επιτρέπεται να το γράψουμε!\nΑπορία: Τις προάλλες το Προεδρείο της Βουλής δεν προβληματίστηκε για τις ενδυματολογικές προτιμήσεις και το λεξιλόγιο στη Βουλή, βγάζοντας μάλιστα και… οδηγό; Δάσκαλε που δίδασκες…


ΒΟΜΒΑΡΔΙΣΜΟΣ ΔΗΜΟΣΙΕΥΜΑΤΩΝ ΓΙΑ ΤΗ ΔΙΑΛΥΣΗ ΤΩΝ ΔΟΥ! - ΑΣΚΙ Εφοριακών\nΑΣΚΙ Εφοριακών » ΕΠΙΚΑΙΡΟΤΗΤΑ » OIKONOMIA » ΒΟΜΒΑΡΔΙΣΜΟΣ ΔΗΜΟΣΙΕΥΜΑΤΩΝ ΓΙΑ ΤΗ ΔΙΑΛΥΣΗ ΤΩΝ ΔΟΥ!\nΗμερησία: «Εφορίες κατ΄όνομα»\n– Η κυβέρνηση του ΠΑΣΟΚ δεν θέλει να καταπολεμήσει την φοροδιαφυγή. Αποτελεί κορυφαία πολιτική επιλογή το να μην πληρώσουν οι φοροφυγάδες και ιδιαίτερα οι μεγαλοφοροφυγάδες, παρά μόνο οι μισθωτοί και οι συνταξιούχοι. Αποδείξεις γι’ αυτό αποτελούν η υπολειτουργία του taxis, η έλλειψη προσωπικού στις εφορίες (τη στιγμή που 545 επιτυχόντες του τελευταίου διαγωνισμού του ΑΣΕΠ για το Υπ. Οικονομικών παραμένουν αδιόριστοι) η πρόσφατη περαίωση, η ανυπαρξία «πόθεν έσχες» για αγορά μετοχών και ομολόγων και η επέκτασή της τελευταία στην αγορά ακινήτων μέχρι το τέλος του 2013, ο διορισμός των «ημετέρων» σε διευθυντικές θέσεις και άλλα πολλά.\n– Η δραματική υποστελέχωση των ΔΟΥ είναι αποτέλεσμα ενός πολύ συγκεκριμένου σχεδίου διάλυσης των υπηρεσιών ( στο οποίο ενεργό ρόλο διαδραματίζουν κορυφαία στελέχη της ΠΑΣΚΕ εφοριακών) . Ο απώτερος σκοπός βέβαια είναι η εκχώρηση σε ιδιώτες των αντικειμένων των εφοριών. Ήδη ξεκίνησε η διαδικασία για την εκχώρηση του τακτικού φορολογικού ελέγχου σε ελεγκτικές εταιρείες, μέσω του φορολογικού πιστοποιητικού και ετοιμάζεται η εκχώρηση της είσπραξης των φόρων σε ιδιώτες.\n– Η άγρια μνημονιακή φοροεπιδρομή που έχει εξαπολυθεί ενάντια στον ελληνικό λαό δεν έχει ως στόχο τη μείωση του ελλείμματος ή του δημοσίου χρέους αλλά την εξαθλίωση των πολιτών για χάρη των τοκογλύφων και των τραπεζών, εγχώριων και διεθνών.\n– Τα περισσότερα ΜΜΕ είναι ευθυγραμμισμένα με το κυβερνητικό σχέδιο διάλυσης των εφοριών και απολύτως «βολεμένα» με το κυβερνητικό «χάϊδεμα» της φοροδιαφυγής.\nΑποκαλυπτικά στοιχεία για την κατάσταση παραλυσίας στην οποία έχουν περιέλθει οι Εφορίες καταγράφει η έκθεση του Γενικού Επιθεωρητή Δημόσιας Διοίκησης Λέανδρου Ρακιντζή. Εχει συγκροτηθεί κίνημα… «δεν εισπράττω». Η συρρίκνωση των ελέγχων συνεπάγεται τεράστιες απώλειες εσόδων για το κράτος. Δεν συγκεντρώνονται ούτε βεβαιωθέντα έσοδα\nΣε μια περίοδο που η κυβέρνηση καλείται να αυξήσει τα έσοδα από την άμεση φορολογία, σύμφωνα με την έκθεση του κ. Ρακιντζή, οι Εφορίες δείχνουν «αδύναμες» να εισπράξουν ακόμα και τα τέλη κυκλοφορίας των αυτοκινήτων!\nΗ έκθεση αναφέρει επίσης ότι υπάρχουν Εφορίες οι οποίες δεν έχουν διενεργήσει καθόλου φορολογικούς ελέγχους για το έτος 2009, ενώ εκκρεμούν σε αρκετές ΔΟΥ εκκαθαρίσεις 18.119 δηλώσεων παλαιότερων ετών, όπως για παράδειγμα 1.100 δηλώσεις στην Δ’ ΔΟΥ Πειραιά, 4.442 δηλώσεις στη ΔΟΥ Κορυδαλλού, 1.900 δηλώσεις στην Α’ ΔΟΥ Ηρακλείου Κρήτης, 1.050 στην Α’ ΔΟΥ Λάρισας και 500 στη ΔΟΥ Ψυχικού.\nΑλλά και το περίφημο «Ειδικό Τέλος Ακίνητης Περιουσίας», που αποτελεί μέρος των μέτρων που ανακοινώνονται στο πλαίσιο του μνημονίου, δεν αποτελεί από τα πρώτα μελήματα των Εφοριών.\nΕπίσης το ποσοστό των βεβαιωθέντων εσόδων που δεν έχουν εισπραχθεί ανά ΔΟΥ κρίνεται από τον γενικό επιθεωρητή αδικαιολόγητα υψηλό, με αποτέλεσμα να υπάρχει απώλεια εκατομμυρίων ευρώ. Τις μεγαλύτερες απώλειες καταγράφουν οι ΔΟΥ ΙΣΤ’ Αθηνών (88,85%), Χρυσούπολης (94%), Πύργου (75,95%) και η Β’ Λάρισας (91,50%).\n«Λευκή απεργία» σε 17 Εφορίες\nΥπολειτουργούν οι εφορίες την ώρα που η τρόικα πιέζει για καλύτερες επιδόσεις στην πάταξη της φοροδιαφυγής και η «τρύπα» στα έσοδα μεγαλώνει μήνα με τον μήνα. Από τα τελευταία στοιχεία του υπουργείου Οικονομικών για τις επιδόσεις των Δ.Ο.Υ., στο πρώτο πεντάμηνο του έτους προκύπτει ότι οι εφοριακοί κάνουν… λευκή απεργία, καθώς στα συρτάρια… λιμνάζουν πάνω από 208.000 φορολογικές υποθέσεις.\nΑν και η εικόνα αυτή είναι καλύτερη σε σχέση με πέρυσι, δεν λείπουν τα προβλήματα, καθώς υπάρχουν 17 εφορίες οι οποίες δεν μπήκαν καν στον κόπο να ελέγξουν ούτε μία από τις υποθέσεις που τους ανατέθηκαν. Πρόκειται για υποθέσεις που αφορούν φυσικά και νομικά πρόσωπα που εντοπίστηκαν από διασταυρώσεις να έχουν «ξεχάσει» να υποβάλουν δηλώσεις ΦΠΑ, φορολογίας εισοδήματος ή συγκεντρωτικές καταστάσεις, να έχουν κρύψει από την εφορία εισοδήματα (από ενοίκια, επιχειρηματική αμοιβή), να έχουν ληξιπρόθεσμες οφειλές και ταυτόχρονα ακίνητα μεγάλης αξίας, να μην έχουν δηλώσει ακίνητα ή άλλα περιουσιακά στοιχεία που απέκτησαν.


Ντροπή για το ιταλικό ποδόσφαιρο - Κ. Καίσαρης - SPORT 24\nΕπιμέλεια: Κώστας Καίσαρης Δημοσίευση: 15 Ιουν. 2015 14:28\nΣαρρής-Γκιρτζίκης, Καραγκούνης-Μαρκαριάν, Τατουάζ-Μύκονος. Ο Κώστας Καίσαρης βάζει όλους και όλα στο μίξερ και βγάζει το δικό του συμπέρασμα σχετικά με την Εθνική ομάδα.\nΟργή και αγανάκτηση για τη θλιβερή εικόνα της Εθνικής ομάδας στη δεύτερη ήττα από τα Φερόε. Με τους Έλληνες αθλητικογράφους να στέκονται στο ύψος των περιστάσεων στήνοντας κρεμάλες για τους υπεύθυνους αυτής της εθνικής τραγωδίας. Της δεύτερης μετά τη Μικρασιατική καταστροφή, αλλά πολύ πιο οδυνηρής από τη διχοτόμιση της Κύπρου:\nΗ Εθνική ομάδα είναι το κορυφαίο θύμα της εγκληματικής οργάνωσης.\nΣαρρής-Γκιρτζίκης και σία να δικασθούν από έκτακτο στρατοδικείο, να καταδικασθούν δις εις θάνατον και να εκτελεσθούν στο Γουδί.\nΝα απολυθούν πάραυτα ο Γιώργος Καραγκούνης, που το μόνο που ήξερε να κάνει σαν ποδοσφαιριστής ήταν βουτιές κι ο παππούς ο Σέρτζιο Μαρκαριάν.\nΝα απαγορευθεί η είσοδος στη Μύκονο σε όλους τους διεθνείς ποδοσφαιριστές. όπως και στη Σαντορίνη. Για διακοπές θα έχουν το δικαίωμα να πηγαίνουν στο Αγκίστρι, στα Κουφονήσια και στην Ικαρία. Την ιδιαιτέρα πατρίδα της οικογένειας Ξηρού και του Τζούλιου Συνοδινού. Ο περιοριστικός αυτός όρος θα επιβληθεί από τον Ανακριτή διαφθοράς, Γ. Ανδρεάδη.\nΣτους ποδοσφαιριστές της Βέροιας, Μπάρμπα, Αμαραντίδη, Ιωάννου και Μάνο έχει απαγορεύσει την είσοδο από τη χώρα. Σε Χριστοδουλόπουλο, Κονέ και λοιπούς να απαγορεύσει την είσοδο στη Μύκονο. Ποιο είναι το μεγαλύτερο αδίκημα, άλλωστε; Το όβερ στο Ολυμπιακός-Βέροια ή ο εθνικός διασυρμός στα Νησιά Φερόε;\nΠληροφορίες που αναφέρουν ότι ο δαιμόνιος ρεπόρτερ Άρης Γάτας ετοιμάζεται να καταγγείλει τους ποδοσφαιριστές των Φερόε στο Συμβούλιο Ασφαλείας του ΟΗΕ, για τους απαράδεκτους και αντιαθλητικούς πανηγυρισμούς τους, δεν έχουν επιβεβαιωθεί ακόμα.\nΉρθε λοιπόν η ώρα να καταθέσει και η ταπεινότητα μου την άποψη της. Να βάλει το δικό της λιθαράκι σ' αυτή την εποικοδομητική κριτική. Και για αυτό άφησα να περάσει η Κυριακή. Για να είμαι όσο το δυνατόν πιο ψύχραιμος. Να μην γράφω κάτω από το βάρος της έντονης συναισθηματικής φόρτισης, για την εθνική αυτή τραγωδία. Άλλα με καθαρό, όσο αυτό είναι δυνατόν, μυαλό. "Έχει πολλά προβλήματα το ελληνικό ποδόσφαιρο", δήλωσε μετά το τέλος του ματς ο Σέρτζιο Μαρκαριάν. Με όλο το σεβασμό στον σοφό γέροντα, που έχει περάσει μια ζωή μέσα στα γήπεδα, θα διαφωνήσω.\nΔεν είναι το ελληνικό ποδόσφαιρο που έχει προβλήματα. Όπως θα διαφωνήσω με τη συντριπτική πλειονότητα των εκλεκτών συναδέλφων μου. Προβλήματα έχει το ιταλικό ποδόσφαιρο. Και πολύ πιο σοβαρά μάλιστα από το ελληνικό. Ντροπή η ήττα από τα Φερόε είναι για το ιταλικό ποδόσφαιρο. Έχουμε και λέμε: Καρνέζης, Τοροσίδης, Μανωλάς, Κονέ, Χριστοδουλόπουλος, Φετφατζίδης. Οι έξι από τους έντεκα που ξεκίνησε ο Σέρτζιο παίζουν στο Καμπιονάτο. Και θα ήταν επτά αν ήθελε και γούσταρε να συνεχίζει να παίζει στην Εθνική ο Χολέμπας. Και μην ξεχνάμε τους Ταχτσίδη-Μόρα, που ανήκουν στην Εθνική.\nΗ μισή και παραπάνω ομάδα παίζει στο Καμπιονάτο. Οι Ιταλοί που πηγαίνουν στο γήπεδο και έβλεπαν τον Πλατινί, βλέπουν τώρα τον Κονέ. Αντί για τον Φαν Μπάστεν, τον Χριστοδουλόπουλο. Αντί για Κακά και Σεφτσένκο, τον Φετφατζίδη και τον Ταχτσίδη. Αντί για Γκούλιτ και Νέντβεντ, Μανωλά και Χολέμπας. Αντί για τον Καφού, τον Τοροσίδη. Στα γήπεδα που έπαιζαν ο Ματέους κι ο Μπατιστούτα παίζουν τώρα ο Καρνέζης και ο υιός του Δώνη. Αν λοιπόν είναι μια φορά ντροπή για το ελληνικό ποδόσφαιρο, η δεύτερη ήττα από τα Φερόε για το ιταλικό είναι δέκα.\nΝα σοβαρευτούμε, λοιπόν και να το κλείνουμε. Ότι πράγματι έγιναν λάθη στην μετά-Σάντος εποχή, έγιναν. Εγκληματικά. Που συνιστούν το αδίκημα της εσχάτης ποδοσφαιρικής προδοσίας. Να μην αγνοούμε όμως και το επίπεδο του ελληνικού ποδοσφαίρου. Δεν θέλω να αναφερθώ σε ονόματα. Όπως έχω ξαναγράψει, άλλωστε, το να αποδοκιμάζεις καλλιτέχνη ή αθλητή είναι λάθος. Τόσο μπορεί τόσο αποδίδει. Διαβάζοντας ωστόσο τα ονόματα των μεσοεπιθετικών διεθνών, σε παραπέμπουν σε κάτι ανάμεσα σε Πλατανιά και Αστέρα Τρίπολης. Σ' αυτό που είχε πει ο Κοπέρνικος, όταν παρατηρούσε το σύμπαν: "αυτή τη στάνη έχουμε, αυτό το τυρί βγάζει".\n(Οι 17 Hippies, είναι συγκρότημα 13ων Γερμανών μουσικών. Εδώ στο Σαρακίνα Ρούμπα)\nΣλούκας: "Δεν είναι τα λεφτά"\nΟ ΑΜΕΡΙΚΑΝΟΣ ΦΟΡΓΟΥΟΡΝΤ ΣΤΟ SPORT24.GR\n"Ήμασταν πολύ πεινασμένοι!"\nΗ ΦΙΕΣΤΑ ΤΩΝ "ΕΡΥΘΡΟΛΕΥΚΩΝ" ΣΤΟ ΣΕΦ\n"Εξέδρα" στα αποδυτήρια του Ολυμπιακού!\nΤο ζεϊμπέκικο του Σπανούλη